hotchpotch/miracl-hf-unified huggingface dataset:
পশ্চিম গোমদণ্ডী ইউনিয়ন
পশ্চিম গোমদণ্ডী বাংলাদেশের চট্টগ্রাম জেলার বোয়ালখালী উপজেলার অন্তর্গত একটি ইউনিয়ন।
পশ্চিম গোমদণ্ডী ইউনিয়নের আয়তন ২৫৬০ একর (১০.৩৬ বর্গ কিলোমিটার)।
২০১১ সালের পরিসংখ্যান অনুযায়ী পশ্চিম গোমদণ্ডী ইউনিয়নের লোকসংখ্যা ৩৮,৭৩৯ জন। এর মধ্যে পুরুষ ১৯,৮২৬ জন এবং মহিলা ১৮,৯১৩ জন।
বোয়ালখালী উপজেলার পশ্চিমাংশে পশ্চিম গোমদণ্ডী ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৭ কিলোমিটার। এ ইউনিয়নের উত্তরে কধুরখীল ইউনিয়ন, পূর্বে বোয়ালখালী পৌরসভা ও শাকপুরা ইউনিয়ন, দক্ষিণে পটিয়া উপজেলার কোলাগাঁও ইউনিয়ন এবং পশ্চিমে কর্ণফুলি থানা ও চট্টগ্রাম সিটি কর্পোরেশনের ১৮নং পূর্ব বাকলিয়া ওয়ার্ড ও ৫নং মোহরা ওয়ার্ড অবস্থিত।
পশ্চিম গোমদণ্ডী ইউনিয়ন বোয়ালখালী উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম চট্টগ্রাম সিটি কর্পোরেশনের কর্ণফুলি থানার আওতাধীন। এটি জাতীয় সংসদের ২৮৫নং নির্বাচনী এলাকা চট্টগ্রাম-৮ এর অংশ। এটি ৪টি মৌজায় বিভক্ত। এ ইউনিয়নের গ্রামগুলো হল:
পশ্চিম গোমদণ্ডী ইউনিয়নের স্বাক্ষরতার হার ৪৭.২২%। এ ইউনিয়নে ২টি মাধ্যমিক বিদ্যালয়, ১১টি প্রাথমিক বিদ্যালয়, ৪টি এবতেদায়ী মাদ্রাসা ও ৫টি কিন্ডারগার্টেন রয়েছে।পশ্চিম গোমদণ্ডী ইউনিয়নে যোগাযোগের প্রধান প্রধান সড়কগুলো হল পূর্ব গোমদণ্ডী-পশ্চিম গোমদণ্ডী সড়ক, কালুরঘাট-পশ্চিম গোমদণ্ডী সড়ক এবং শিকলবাহা-পশ্চিম গোমদণ্ডী সড়ক
প্রধান যোগাযোগ মাধ্যম সিএনজি চালিত অটোরিক্সা।
পশ্চিম গোমদণ্ডী ইউনিয়নে ৬৫টি মসজিদ, ৪টি ঈদগাহ ও ৭টি মন্দির রয়েছে।
পশ্চিম গোমদণ্ডী ইউনিয়নের পশ্চিম পাশ দিয়ে বয়ে চলেছে কর্ণফুলি নদী। এছাড়া এ ইউনিয়নের উপর দিয়ে প্রবাহিত খালগুলো হল রায়খালী খাল, বোয়ালখালী খাল, চন্দরিয়া খাল, নবুয়াখালী খাল, মরদমা খাল, কর্ণালের খাল এবং পেতন আউলিয়া খাল।
পশ্চিম গোমদণ্ডী ইউনিয়নের প্রধান ৩টি হাট/বাজার হল কালুরঘাট বাজার, জমাদার হাট বাজার এবং ফুলতল বাজার।
মন্টারে উপসাগর
মন্টারে উপসাগর () প্রশান্ত মহাসাগরের একটি উপসাগর। এটি মার্কিন যুক্তরাষ্ট্রের পশ্চিম উপকূলে সান ফ্রান্সিস্কো (San Francisco, ইংরেজি: "স্যান্‌ ফ্রান্সিস্কৌ", স্পেনীয়: "সান্‌ ফ্রান্সিস্কো") শহরের দক্ষিণে স্যান্টা ক্রুজ (Santa Cruz, ইংরেজি: "স্যান্টা ক্রূজ়্‌", স্পেনীয়: "সান্তা ক্রুস্‌") এবং মন্টারে শহরের মধ্যবর্তী এলাকাতে অবস্থিত। মোটামুটি অর্ধবৃত্তাকার এই উপসাগরের তীর ঘেঁষে ক্যালফোর্নিয়া রাজ্য মহাসড়ক ১-এর একটি অংশ চলে গেছে এবং স্যান্টা ক্রুজ ও মন্টারে শহরকে সংযুক্ত করেছে।
মন্টারে উপসাগরে বহু বিচিত্র প্রজাতির সামুদ্রিক স্তন্যপায়ী প্রাণী যেমন সমুদ্র ভোঁদড় (sea otter), পোতাশ্রয় সীল (harbor seal), এবং বোতলনাক ডলফিন (bottleneck dolphin) বাস করে। এছাড়াও এখানে ছাইরঙা তিমি (gray whale), কুঁজো তিমি (humpback whale) এবং হাতি সীল (elephant seal) প্রজননের জন্য ঘুরতে আসে। এখানে বহু প্রজাতির মাছ, হাঙর, মলাস্ক যেমন আবালোনি (abalone), স্কুইড (squid), ইত্যাদি, পাখি এবং সমুদ্র কচ্ছপ দেখতে পাওয়া যায়। উপসাগরে প্রচুর কেল্প জাতীয় শৈবাল জন্মে এবং কিছু কিছু অতিবৃদ্ধির ফলে কেল্প অরণ্যেরও জন্ম দেয়।
মন্টারে গিরিখাত পানির তলদেশে অবস্থিত বিশ্বের বৃহত্তম গিরিখাতগুলির একটি। এটি উপসাগরের তীরের ঠিক মাঝখানে মস ল্যান্ডিং (Moss Landing) থেকে শুরু হয়েছে।
১৯৯২ সালে মন্টারে উপসাগর ও আশেপাশের সমুদ্রের ৪ হাজার বর্গকিলোমিটারেরও বেশি এলাকা জুড়ে মন্টারে বে ন্যাশনাল ম্যারিন স্যাংচুয়ারি নামের অভয়াশ্রয় প্রতিষ্ঠা করা হয়।
ম্যাসেডোনীয় ভাষা
ম্যাসেডোনীয় (; , "makedonski", ) হল দক্ষিণ স্লাভিক ভাষা যা প্রায় দুই কোটি মানুষের প্রথম কথ্য ভাষা। প্রধানত ম্যাসেডোনিয়া প্রজাতন্ত্র এবং ম্যাসেডোনীয় অভিবাসীর সাথে বহুজাতিক ম্যাসেডোনিয়া অঞ্চল জুড়ে একটি ছোট সংখ্যা বক্তার কথ্য ভাষা। এটি ম্যাসেডোনিয়া প্রজাতন্ত্র এবং আলবেনিয়া, রোমানিয়া ও সার্বিয়া অংশে একটি স্বীকৃত সংখ্যালঘুর সরকারি ভাষা।
স্ট্যান্ডার্ড ম্যাসেডোনীয় ১৯৪৫ সালে ম্যাসেডোনিয়া সমাজতান্ত্রিক প্রজাতন্ত্রের সরকারী ভাষা হিসেবে বাস্তবায়ন করা হয় এবং একটি আধুনিক সাহিত্য থেকে গড়ে উঠেছে। সংকলনের অধিকাংশই একই সময়কালে বিধিবদ্ধ করা হয়েছিল।
বিগ সার
বিগ সার () মার্কিন যুক্তরাষ্ট্রের ক্যালিফোর্নিয়া অঙ্গরাজ্যের মধ্যভাগের একটি স্বল্পজনঅধ্যুষিত অঞ্চল, যেখানে উপকূলে প্রশান্ত মহাসাগর থেকে স্যান্টা লুশা পর্বতমালা হঠাৎ করে উঠে গেছে। এখানকার ভূদৃশ্যাবলি অসাধারণ বলে প্রায়ই এখানে পর্যটকেরা বেড়াতে আসে। বিগ সারে "কোন পিক" নামের পর্বতটি মার্কিন যুক্তরাষ্ট্রের মূল ভূখণ্ডের উপকূলীয় পর্বতগুলির মধ্যে সবচেয়ে উঁচু। এটি প্রায় এক মাইল উঁচু এবং সাগর থেকে মাত্র তিন মাইল দূরে অবস্থিত।
যদিও বিগ সারের কোনও নির্দিষ্ট ভৌগোলিক সংজ্ঞা নেই, অনেক বইয়ে কার্মেল নদী এবং স্যান ক্যার্পোফোরো ক্রিক-এর মধ্যবর্তী প্রায় ৯০ মাইল দীর্ঘ তটরেখা থেকে শুরু হয়ে স্থলভাগের প্রায় ২০ মাইল ভেতরে স্যান্টা লুশা পর্বতমালার পূর্ব পাদদেশ পর্যন্ত অঞ্চলটিকে বিগ সার বলা হয়। আবার অনেকে অঞ্চলটিকে পর্বতমালার পশ্চিম, উপকূলীয় পাদদেশ পর্যন্ত সীমাবদ্ধ রাখতে চান, যেক্ষেত্রে এটি মাত্র তিন থেকে ১২ মাইল অভ্যন্তর পর্যন্ত বিস্তৃত।
বিগ সারের উত্তর প্রান্তটি সান ফ্রান্সিসকো শহরের প্রায় ১২০ মাইল দক্ষিণে অবস্থিত। দক্ষিণ প্রান্তটি লস অ্যাঞ্জেলেস শহরের প্রায় ২৪৫ মাইল উত্তরে অবস্থিত।
রেড ট্রায়াঙ্গল (প্রশান্ত মহাসাগর)
রেড ট্রায়াঙ্গল () উত্তর ক্যালিফোর্নিয়ার উপকূলের কাছে সাগরে অবস্থিত মোটামুটি ত্রিভুজাকৃতি একটি সামুদ্রিক অঞ্চলের স্থানীয় নাম। অঞ্চলটি সান ফ্রান্সিস্কোর উত্তরে বোডেগা উপসাগর থেকে শুরু হয়ে ফারালন দ্বীপপুঞ্জ পর্যন্ত এবং মন্টারে শহরের দক্ষিণে বিগ সার অঞ্চল পর্যন্ত বিস্তৃত। এখানে প্রচুর পরিমাণে সামুদ্রিক স্তন্যপায়ী প্রাণী যেমন হাতি সীল, পোতাশ্রয় সীল, সমুদ্র ভোঁদড়, সমুদ্র সিংহ, ইত্যাদি বসবাস করে, এবং এগুলি হল বিরাট সাদা হাঙর মাছের প্রিয় খাদ্য। মানুষের উপর এ পর্যন্ত যতবার বিরাট সাদা হাঙররা আক্রমণ করেছে, তার ৩৮%-ই এই রেড ট্রায়াঙ্গলে ঘটেছে। তা সত্ত্বেও এই এলাকাতে বহু লোক সার্ফিং করতে, সাঁতার কাটতে ও ঝাঁপ দিতে ভালবাসে।
কর্ণফুলি উপজেলা
কর্ণফুলি বাংলাদেশের চট্টগ্রাম জেলার একটি উপজেলা।
কর্ণফুলি উপজেলার মোট আয়তন ৮৩.৩৩ বর্গ কিলোমিটার।
২০১১ সালের পরিসংখ্যান অনুযায়ী কর্ণফুলি উপজেলার লোকসংখ্যা ১,১১,৪৯২ জন। এর মধ্যে পুরুষ ৫৯,৩৫৭ জন এবং মহিলা ৫২,১৩৫ জন।
চট্টগ্রাম সিটি কর্পোরেশনের দক্ষিণাংশে কর্ণফুলি নদীর দক্ষিণ পাড়ে ২২°১৪´ থেকে ২২°১৯´ উত্তর অক্ষাংশ এবং ৯১°৪৭´ থেকে ৯১°৫৩´ পূর্ব দ্রাঘিমাংশ জুড়ে কর্ণফুলি উপজেলার অবস্থান। চট্টগ্রাম জেলা সদর থেকে এ উপজেলার দূরত্ব প্রায় ১০ কিলোমিটার। এর পূর্বে পটিয়া উপজেলা; দক্ষিণে আনোয়ারা উপজেলা; পশ্চিমে কর্ণফুলি নদী ও চট্টগ্রাম সিটি কর্পোরেশনের পতেঙ্গা থানা, ইপিজেড থানা ও বন্দর থানা এবং উত্তরে কর্ণফুলি নদী ও চট্টগ্রাম সিটি কর্পোরেশনের ডবলমুরিং থানা, সদরঘাট থানা, কোতোয়ালী থানা ও বাকলিয়া থানা অবস্থিত।
২০১৬ সালের ৯ মে পটিয়া উপজেলার ৫টি ইউনিয়ন নিয়ে কর্ণফুলি উপজেলা গঠন করা হয়। এটি বাংলাদেশের ৪৯০নং উপজেলা।
কর্ণফুলি উপজেলায় ৫টি ইউনিয়ন রয়েছে। সম্পূর্ণ কর্ণফুলি উপজেলার প্রশাসনিক কার্যক্রম চট্টগ্রাম সিটি কর্পোরেশনের কর্ণফুলি থানার আওতাধীন।কর্ণফুলি উপজেলার স্বাক্ষরতার হার ৪৪.২২%। এ উপজেলায় ১টি মেরিন ফিশারীজ একাডেমী, ১টি ডিগ্রী কলেজ, ২টি ফাজিল মাদ্রাসা, ২টি স্কুল এন্ড কলেজ, ৮টি মাধ্যমিক বিদ্যালয়, ১টি দাখিল মাদ্রাসা ও ৩৫টি প্রাথমিক বিদ্যালয় রয়েছে।
বড় উঠান ইউনিয়ন
বড় উঠান বাংলাদেশের চট্টগ্রাম জেলার কর্ণফুলি উপজেলার অন্তর্গত একটি ইউনিয়ন।
বড় উঠান ইউনিয়নের আয়তন ৪০৯১ একর (১৬.৫৬ বর্গ কিলোমিটার)। এটি কর্ণফুলি উপজেলার সবচেয়ে বড় ইউনিয়ন।
২০১১ সালের পরিসংখ্যান অনুযায়ী বড় উঠান ইউনিয়নের লোকসংখ্যা ৪২,০৬৬ জন। এর মধ্যে পুরুষ ২১,০৯৬ জন এবং মহিলা ২০,৯৭০ জন।
কর্ণফুলি উপজেলার দক্ষিণাংশ জুড়ে বড় উঠান ইউনিয়নের অবস্থান। এ ইউনিয়নের উত্তরে জুলধা ইউনিয়ন ও শিকলবাহা ইউনিয়ন, পূর্বে পটিয়া উপজেলার জিরি ইউনিয়ন ও আনোয়ারা উপজেলার চাতরী ইউনিয়ন, দক্ষিণে আনোয়ারা উপজেলার চাতরী ইউনিয়ন ও বৈরাগ ইউনিয়ন এবং পশ্চিমে কর্ণফুলি নদী ও চট্টগ্রাম সিটি কর্পোরেশনের ৪১নং দক্ষিণ পতেঙ্গা ওয়ার্ড অবস্থিত।
বোয়ালখালী উপজেলার ১টি ইউনিয়ন, পটিয়া উপজেলার ৬টি ইউনিয়ন ও আনোয়ারা উপজেলার ১টি ইউনিয়নের আংশিক চট্টগ্রাম সিটি কর্পোরেশনের আওতায় এনে ২০০০ সালের ২৭ মে কর্ণফুলি থানা গঠন করা হয়। পরবর্তীতে তন্মধ্য থেকে পটিয়া উপজেলাধীন চর লক্ষ্যা, জুলধা, চর পাথরঘাটা, বড় উঠান ও শিকলবাহা এ ৫টি ইউনিয়ন নিয়ে ২০১৬ সালের ৯ মে কর্ণফুলি উপজেলা নামে আলাদা উপজেলার স্বীকৃতি দেয় বাংলাদেশ সরকার।
বড় উঠান ইউনিয়ন তৎকালীন পটিয়া উপজেলার আওতাধীন ২নং ইউনিয়ন পরিষদ, বর্তমানে এটি কর্ণফুলি উপজেলার আওতাধীন। এ ইউনিয়নের প্রশাসনিক কার্যক্রম চট্টগ্রাম সিটি কর্পোরেশনের কর্ণফুলি থানার আওতাধীন। এটি জাতীয় সংসদের ২৯০নং নির্বাচনী এলাকা চট্টগ্রাম-১৩ এর অংশ। এটি ৩টি মৌজায় বিভক্ত। এ ইউনিয়নের গ্রামগুলো হল:
বড় উঠান ইউনিয়নের স্বাক্ষরতার হার ৪৬.৮৭%। এ ইউনিয়নে ১টি ফাজিল মাদ্রাসা, ৩টি মাধ্যমিক বিদ্যালয়, ৪টি অন্যান্য মাদ্রাসা ও ৯টি প্রাথমিক বিদ্যালয় রয়েছে।
শিকলবাহা ইউনিয়নে যোগাযোগের প্রধান সড়ক চট্টগ্রাম-আনোয়ারা সড়ক। সব ধরণের যানবাহনে যোগাযোগ করা যায়।
বড় উঠান ইউনিয়নে ৩১টি মসজিদ, ৫টি ঈদগাহ, ২টি মন্দির, ২টি বিহার ও ১টি গীর্জা রয়েছে।
বড় উঠান ইউনিয়নের পশ্চিম পাম দিয়ে বয়ে চলেছে কর্ণফুলি নদী। এছাড়া এ ইউনিয়নের পূর্ব পাশ দিয়ে বয়ে চলেছে কৈয়গ্রাম খাল।
বড় উঠান ইউনিয়নের প্রধান প্রধান হাট/বাজারগুলো হল ফকিরনীর হাট, ফাজিল খাঁ'র হাট, মিয়ার হাট, জালতলা বাজার, প্রভাতী বাজার এবং বাদামতল বাজার।
বৈরাগ ইউনিয়ন
বৈরাগ বাংলাদেশের চট্টগ্রাম জেলার আনোয়ারা উপজেলার অন্তর্গত একটি ইউনিয়ন।
বৈরাগ ইউনিয়নের আয়তন ৪০১৩ একর (১৬.২৪ বর্গ কিলোমিটার)।
২০১১ সালের পরিসংখ্যান অনুযায়ী বৈরাগ ইউনিয়নের লোকসংখ্যা ২৫,৫৪৭ জন। এর মধ্যে পুরুষ ১৩,২৫৯ জন এবং মহিলা ১২,২৮৮ জন।
আনোয়ারা উপজেলার উত্তর-পশ্চিমাংশে বৈরাগ ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৭ কিলোমিটার। এ ইউনিয়নের দক্ষিণে বারশত ইউনিয়ন ও বটতলী ইউনিয়ন, পূর্বে চাতরী ইউনিয়ন, উত্তরে কর্ণফুলি উপজেলার বড় উঠান ইউনিয়ন এবং পশ্চিমে কর্ণফুলি নদী ও চট্টগ্রাম সিটি কর্পোরেশনের ৪১নং দক্ষিণ পতেঙ্গা ওয়ার্ড অবস্থিত।
বৈরাগ ইউনিয়ন আনোয়ারা উপজেলার আওতাধীন ১নং ইউনিয়ন পরিষদ। এ ইউনিয়নের আংশিক (কর্ণফুলি তীরবর্তী অংশ) প্রশাসনিক কার্যক্রম চট্টগ্রাম সিটি কর্পোরেশনের কর্ণফুলি থানার আওতাধীন এবং বাকি অংশ আনোয়ারা থানার আওতাধীন। এটি জাতীয় সংসদের ২৯০নং নির্বাচনী এলাকা চট্টগ্রাম-১৩ এর অংশ। এটি ৫টি মৌজায় বিভক্ত। এ ইউনিয়নের গ্রামগুলো হল:
ব্রিটিশ শাসনামলের আনুমানিক ১৯৪৩ সালে প্রথম মহকুমার অধীনে বর্তমান বৈরাগ এই ১টি গ্রাম নিয়ে বৈরাগ ইউনিয়ন গঠিত হয়। ঐ সময়ে ইউনিয়নের চেয়ারম্যানকে গ্রাম প্রেসিডেন্ট বলা হত। ১৯৫০ সালে পাকিস্তান শাসনামলে গ্রাম প্রেসিডেন্টের পদকে ইউনিয়ন চেয়ারম্যান পদবী ঘোষণা করা হয়। ১৯৫৪ সালে প্রথম গ্রাম প্রেসিডেন্ট হন ওছিউদ্দিন সরকার। তারপর পর্যায়ক্রমে গোলাম হোসেন সরকার, সাদত আলী গ্রাম প্রেসিডেন্ট এর দায়িত্ব পালন করেন। ১৯৬৭ সালে তৎকালীন পাকিস্তান মহকুমা জুরি বোর্ডের সদস্য ডাঃ রেয়াজ উদ্দিন সরকার প্রথম ইউনিয়ন পরিষদ চেয়ারম্যান মনোনীত হন এবং তিনিই মুক্তিযুদ্ধ চলাকালীন সময়ে অত্র ইউনিয়নের চেয়ারম্যান ছিলেন। ১৯৮৫ সালে প্রশাসনিক কাজের সুবিধার্থে তৎকালীন প্রশাসক আনোয়ারা ইউনিয়ন থেকে বৈরাগ গ্রামকে পৃথক করে বৈরাগ নামে আলাদা ইউনিয়ন গঠন করেন। বর্তমানে ৯টি ছোট বড় গ্রাম মিলিয়েই বৈরাগ ইউনিয়ন পরিষদ।
বৈরাগ ইউনিয়নের নাম নিয়ে দুটি জনশ্রুতি রয়েছে, পুর্বে বৈরাগ ইউনিয়নের অধিকাংশ গ্রামেই হিন্দুদের আধিপত্য ছিল। রাধা রমন সিংহ ও আশু সিংহ ছিলেন বৈরাগ গ্রামের ধনাঢ্য ব্যক্তিদের মধ্যে অন্যতম। তাঁরাই প্রথম বৈরাগ ইউনিয়ন নামের প্রস্তাবকারী ছিলেন।
অন্যটি হল উত্তর বন্দর, দক্ষিণ বন্দর, বদলপুরা, গুয়াপঞ্চক, আমানউল্লাহ পাড়া, মোহাম্মদপুর সহ আরো কয়েকটি গ্রাম নিয়ে একটি বড় জঙ্গল+পাহাড়ে বিভিন্ন মানুষের আনাগুনা থাকায় নাকি "বৈরাগ" নামকরণ করা হয়। তবে ঐ সময়ে নৌকাই ছিল বৈরাগ ইউনিয়নে একমাত্র যোগাযোগ স্থাপনকারী বাহন।
বৈরাগ ইউনিয়নের স্বাক্ষরতার হার ৪৩.৩৯%। এ ইউনিয়নে ২টি স্কুল এন্ড কলেজ, ১টি মাধ্যমিক বিদ্যালয়, ৩টি মাদ্রাসা ও ১০টি প্রাথমিক বিদ্যালয় রয়েছে।
বৈরাগ ইউনিয়নে যোগাযোগের প্রধান সড়ক শিকলবাহা-রায়পুর সড়ক। সব ধরণের যানবাহনে যোগাযোগ করা যায়। এছাড়া চট্টগ্রাম মহানগরী থেকে ১৪নং ও ১৫নং ঘাট দিয়ে এ ইউনিয়নে নৌপথে যোগাযোগের ব্যবস্থা রয়েছে।
বৈরাগ ইউনিয়নে ৩৯টি মসজিদ, ১০টি ঈদগাহ ও ৯টি মন্দির রয়েছে।
বৈরাগ ইউনিয়নের উত্তর-পশ্চিম পাশ দিয়ে বয়ে চলেছে কর্ণফুলি নদী।
বৈরাগ ইউনিয়নের প্রধান ৩টি হাট/বাজার হল চাতরী চৌমুহনী বাজার, মহালখান বাজার এবং দেয়াং বাজার।
চর লক্ষ্যা ইউনিয়ন
চর লক্ষ্যা বাংলাদেশের চট্টগ্রাম জেলার কর্ণফুলি উপজেলার অন্তর্গত একটি ইউনিয়ন।
চর লক্ষ্যা ইউনিয়নের আয়তন ২৫৮৪ একর (১০.৪৬ বর্গ কিলোমিটার)।
২০১১ সালের পরিসংখ্যান অনুযায়ী চর লক্ষ্যা ইউনিয়নের লোকসংখ্যা ২৮,১৯৮ জন। এর মধ্যে পুরুষ ১৫,০৩৬ জন এবং মহিলা ১৩,১৬২ জন।
কর্ণফুলি উপজেলার মধ্যভাগে চর লক্ষ্যা ইউনিয়নের অবস্থান। এ ইউনিয়নের উত্তরে চর পাথরঘাটা ইউনিয়ন, পশ্চিমে চর পাথরঘাটা ইউনিয়ন ও জুলধা ইউনিয়ন, দক্ষিণে জুলধা ইউনিয়ন ও শিকলবাহা ইউনিয়ন এবং পূর্বে শিকলবাহা ইউনিয়ন অবস্থিত।
প্রাচীনকালে কর্ণফুলী নদীর পানিবাহিত পলিমাটির স্তর ক্রমান্বয়ে জমাট বেঁধে প্রথমে লক্ষ্যারচর, পরবর্তীতে চর লক্ষ্যা ইউনিয়নের উৎপত্তি বা উদ্ভব হয়েছিল বলে বর্ষীয়ান ব্যক্তিদের অভিমত।
বোয়ালখালী উপজেলার ১টি ইউনিয়ন, পটিয়া উপজেলার ৬টি ইউনিয়ন ও আনোয়ারা উপজেলার ১টি ইউনিয়নের আংশিক চট্টগ্রাম সিটি কর্পোরেশনের আওতায় এনে ২০০০ সালের ২৭ মে কর্ণফুলি থানা গঠন করা হয়। পরবর্তীতে তন্মধ্য থেকে পটিয়া উপজেলাধীন চর লক্ষ্যা, জুলধা, চর পাথরঘাটা, বড় উঠান ও শিকলবাহা এ ৫টি ইউনিয়ন নিয়ে ২০১৬ সালের ৯ মে কর্ণফুলি উপজেলা নামে আলাদা উপজেলার স্বীকৃতি দেয় বাংলাদেশ সরকার।
চর লক্ষ্যা ইউনিয়ন তৎকালীন পটিয়া উপজেলার আওতাধীন ১নং ইউনিয়ন পরিষদ, বর্তমানে এটি কর্ণফুলি উপজেলার আওতাধীন। এ ইউনিয়নের প্রশাসনিক কার্যক্রম চট্টগ্রাম সিটি কর্পোরেশনের কর্ণফুলি থানার আওতাধীন। এটি জাতীয় সংসদের ২৯০নং নির্বাচনী এলাকা চট্টগ্রাম-১৩ এর অংশ। এ ইউনিয়নের গ্রাম ২টি হল:
চর লক্ষ্যা ইউনিয়নের স্বাক্ষরতার হার ৪৬.৪৪%। এ ইউনিয়নে ১টি মাধ্যমিক বিদ্যালয়, ১টি দাখিল মাদ্রাসা ও ৭টি প্রাথমিক বিদ্যালয় রয়েছে।শিকলবাহা ইউনিয়নে যোগাযোগের প্রধান সড়ক চট্টগ্রাম-কক্সবাজার মহাসড়ক। সব ধরণের যানবাহনে যোগাযোগ করা যায়।
চর লক্ষ্যা ইউনিয়নে ১৯টি মসজিদ ও ১টি মন্দির রয়েছে।
চর লক্ষ্যা ইউনিয়নের উপর দিয়ে প্রবাহিত খালগুলো হল চর লক্ষ্যা-শিকলবাহা খাল, চর লক্ষ্যা-চর ফরিদ খাল, লেইঙ্গা খাল, মামা ভাগিনার খাল, চর লক্ষ্যা-খোয়াজনগর খাল এবং চর লক্ষ্যা-বালুরচর খাল।
চর লক্ষ্যা ইউনিয়নের প্রধান ২টি হাট/বাজার হল মৌলভী বাজার এবং ১নং চর লক্ষ্যা ইউনিয়ন বোর্ড বাজার।
চর পাথরঘাটা ইউনিয়ন
চর পাথরঘাটা বাংলাদেশের চট্টগ্রাম জেলার কর্ণফুলি উপজেলার অন্তর্গত একটি ইউনিয়ন।
চর পাথরঘাটা ইউনিয়নের আয়তন ১৭৩৭ একর (৭.০৩ বর্গ কিলোমিটার)। এটি কর্ণফুলি উপজেলার সবচেয়ে ছোট ইউনিয়ন।
২০১১ সালের পরিসংখ্যান অনুযায়ী চর পাথরঘাটা ইউনিয়নের লোকসংখ্যা প্রায় ৪২ হাজার। এর মধ্যে পুরুষ প্রায় ২২ হাজার এবং মহিলা প্রায় ২০ হাজার।
কর্ণফুলি উপজেলার পশ্চিমাংশে চর পাথরঘাটা ইউনিয়নের অবস্থান। এ ইউনিয়নের দক্ষিণে জুলধা ইউনিয়ন ও চর লক্ষ্যা ইউনিয়ন; পূর্বে চর লক্ষ্যা ইউনিয়ন ও শিকলবাহা ইউনিয়ন; উত্তরে কর্ণফুলি নদী; চট্টগ্রাম সিটি কর্পোরেশনের ৩৪নং পাথরঘাটা ওয়ার্ড, ৩৩নং ফিরিঙ্গি বাজার ওয়ার্ড, ৩১নং আলকরণ ওয়ার্ড, ৩০নং পূর্ব মাদারবাড়ী ওয়ার্ড, ২৯নং পশ্চিম মাদারবাড়ী ওয়ার্ড, ২৮নং পাঠানটুলী ওয়ার্ড ও ৩৫নং গোসাইলডাঙ্গা ওয়ার্ড এবং পশ্চিমে কর্ণফুলি নদী ও চট্টগ্রাম সিটি কর্পোরেশনের ডবলমুরিং থানা ও বন্দর থানা অবস্থিত।
বোয়ালখালী উপজেলার ১টি ইউনিয়ন, পটিয়া উপজেলার ৬টি ইউনিয়ন ও আনোয়ারা উপজেলার ১টি ইউনিয়নের আংশিক চট্টগ্রাম সিটি কর্পোরেশনের আওতায় এনে ২০০০ সালের ২৭ মে কর্ণফুলি থানা গঠন করা হয়। পরবর্তীতে তন্মধ্য থেকে পটিয়া উপজেলাধীন চর লক্ষ্যা, জুলধা, চর পাথরঘাটা, বড় উঠান ও শিকলবাহা এ ৫টি ইউনিয়ন নিয়ে ২০১৬ সালের ৯ মে কর্ণফুলি উপজেলা নামে আলাদা উপজেলার স্বীকৃতি দেয় বাংলাদেশ সরকার।
চর পাথরঘাটা ইউনিয়ন তৎকালীন পটিয়া উপজেলার আওতাধীন ১নং (খ) ইউনিয়ন পরিষদ, বর্তমানে এটি কর্ণফুলি উপজেলার আওতাধীন। এ ইউনিয়নের প্রশাসনিক কার্যক্রম চট্টগ্রাম সিটি কর্পোরেশনের কর্ণফুলি থানার আওতাধীন। এটি জাতীয় সংসদের ২৯০নং নির্বাচনী এলাকা চট্টগ্রাম-১৩ এর অংশ। এ ইউনিয়নের গ্রামগুলো হল:
চর পাথরঘাটা ইউনিয়নের স্বাক্ষরতার হার ৪৬.৬২%। এ ইউনিয়নে ২টি স্কুল এন্ড কলেজ ও ৬টি প্রাথমিক বিদ্যালয় রয়েছে।শিকলবাহা ইউনিয়নে যোগাযোগের প্রধান সড়ক চট্টগ্রাম-কক্সবাজার মহাসড়ক। সব ধরণের যানবাহনে যোগাযোগ করা যায়।
চর পাথরঘাটা ইউনিয়নে ৩০টি মসজিদ ও ২টি ঈদগাহ রয়েছে।
চর পাথরঘাটা ইউনিয়নের উত্তর-পশ্চিম পাশ দিয়ে বয়ে চলেছে কর্ণফুলি নদী। এছাড়াও রয়েছে চর পাথরঘাটা খাল, চর পাথরঘাটা-খোয়াজ নগর খাল এবং চর পাথরঘাটা-চর লক্ষ্যা খাল।
চর পাথরঘাটা ইউনিয়নের প্রধান হাট/বাজার পুরাতন ব্রীজঘাটা সন্ধ্যাকালীন বাজার।
জুলধা ইউনিয়ন
জুলধা বাংলাদেশের চট্টগ্রাম জেলার কর্ণফুলি উপজেলার অন্তর্গত একটি ইউনিয়ন।
জুলধা ইউনিয়নের আয়তন ২৮১৯ একর (১১.৪১ বর্গ কিলোমিটার)।
২০১১ সালের পরিসংখ্যান অনুযায়ী জুলধা ইউনিয়নের লোকসংখ্যা প্রায় ২২ হাজার। এর মধ্যে পুরুষ প্রায় সাড়ে ১১ হাজার এবং মহিলা প্রায় সাড়ে ১০ হাজার।
কর্ণফুলি উপজেলার দক্ষিণ-পশ্চিমাংশ জুড়ে জুলধা ইউনিয়নের অবস্থান। এ ইউনিয়নের উত্তরে চর পাথরঘাটা ইউনিয়ন, চর লক্ষ্যা ইউনিয়ন ও শিকলবাহা ইউনিয়ন; পূর্বে চর লক্ষ্যা ইউনিয়ন, শিকলবাহা ইউনিয়ন ও বড় উঠান ইউনিয়ন; দক্ষিণে বড় উঠান ইউনিয়ন এবং পশ্চিমে কর্ণফুলি নদী, চট্টগ্রাম সিটি কর্পোরেশনের, ৪০নং উত্তর পতেঙ্গা ওয়ার্ড, ৩৯নং দক্ষিণ হালিশহর ওয়ার্ড ও ৩৮নং দক্ষিণ মধ্য হালিশহর ওয়ার্ড অবস্থিত।
বোয়ালখালী উপজেলার ১টি ইউনিয়ন, পটিয়া উপজেলার ৬টি ইউনিয়ন ও আনোয়ারা উপজেলার ১টি ইউনিয়নের আংশিক চট্টগ্রাম সিটি কর্পোরেশনের আওতায় এনে ২০০০ সালের ২৭ মে কর্ণফুলি থানা গঠন করা হয়। পরবর্তীতে তন্মধ্য থেকে পটিয়া উপজেলাধীন চর লক্ষ্যা, জুলধা, চর পাথরঘাটা, বড় উঠান ও শিকলবাহা এ ৫টি ইউনিয়ন নিয়ে ২০১৬ সালের ৯ মে কর্ণফুলি উপজেলা নামে আলাদা উপজেলার স্বীকৃতি দেয় বাংলাদেশ সরকার।
জুলধা ইউনিয়ন তৎকালীন পটিয়া উপজেলার আওতাধীন ১নং (ক) ইউনিয়ন পরিষদ, বর্তমানে এটি কর্ণফুলি উপজেলার আওতাধীন। এ ইউনিয়নের প্রশাসনিক কার্যক্রম চট্টগ্রাম সিটি কর্পোরেশনের কর্ণফুলি থানার আওতাধীন। এটি জাতীয় সংসদের ২৯০নং নির্বাচনী এলাকা চট্টগ্রাম-১৩ এর অংশ। এ ইউনিয়নের গ্রাম ২টি হল:
জুলধা ইউনিয়নের স্বাক্ষরতার হার ৩৭.৮৫%। এ ইউনিয়নে ২টি মাধ্যমিক বিদ্যালয় ও ৪টি প্রাথমিক বিদ্যালয় রয়েছে।
শিকলবাহা ইউনিয়নে যোগাযোগের প্রধান সড়ক শিকলবাহা-জুলধা সড়ক। প্রধান যোগাযোগ মাধ্যম সিএনজি চালিত অটোরিক্সা।
জুলধা ইউনিয়নে ৯টি মসজিদ, ২টি ঈদগাহ ও ৩টি মন্দির রয়েছে।
জুলধা ইউনিয়নের পশ্চিম ও দক্ষিণাংশ জুড়ে বয়ে চলেছে কর্ণফুলি নদী। এছাড়া রয়েছে জুলধা-শিকলবাহা খাল এবং জুলধা-চর লক্ষ্যা খাল।
জুলধা ইউনিয়নের প্রধান হাট/বাজার হল পাইপের গোড়া বাজার।
কোলাগাঁও ইউনিয়ন
কোলাগাঁও বাংলাদেশের চট্টগ্রাম জেলার পটিয়া উপজেলার অন্তর্গত একটি ইউনিয়ন।
কোলাগাঁও ইউনিয়নের আয়তন ২৩৬৩ একর (৯.৫৬ বর্গ কিলোমিটার)।
২০১১ সালের পরিসংখ্যান অনুযায়ী কোলাগাঁও ইউনিয়নের লোকসংখ্যা ৩৫,৪৬০ জন। এর মধ্যে পুরুষ ১৮,২০৬ জন এবং মহিলা ১৭,২৫৪ জন।
পটিয়া উপজেলার উত্তর-পশ্চিমাংশে কোলাগাঁও ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১২ কিলোমিটার। এ ইউনিয়নের পূর্বে হাবিলাসদ্বীপ ইউনিয়ন ও কুসুমপুরা ইউনিয়ন; দক্ষিণে কুসুমপুরা ইউনিয়ন ও জিরি ইউনিয়ন; পশ্চিমে কর্ণফুলি উপজেলার শিকলবাহা ইউনিয়ন, কর্ণফুলি নদী ও চট্টগ্রাম সিটি কর্পোরেশনের ৩৫নং বকশীর হাট ওয়ার্ড এবং উত্তরে কর্ণফুলি নদী ও চট্টগ্রাম সিটি কর্পোরেশনের ৩৫নং বকশীর হাট ওয়ার্ড ও বোয়ালখালী উপজেলার পশ্চিম গোমদণ্ডী ইউনিয়ন অবস্থিত।
কোলাগাঁও ইউনিয়ন পটিয়া উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম চট্টগ্রাম সিটি কর্পোরেশনের কর্ণফুলি থানার আওতাধীন। এটি জাতীয় সংসদের ২৮৯নং নির্বাচনী এলাকা চট্টগ্রাম-১২ এর অংশ। এ ইউনিয়নের গ্রামগুলো হল:
কথিত আছে যে, এক সময় বিভিন্ন অঞ্চল হতে লোক এসে এই ইউনিয়নে বসবাস করত। তাদের প্রয়োজনে বিভিন্ন জায়গায় যাতায়াত করতে সুযোগ থাকায় ব্যবসা শুরু করে। এই জনগোষ্ঠী নিজেদের কোন প্রকার ঝামেলা পোহাতে হত না তারা খুবই সুখে ও আনন্দে জীবন অতিবাহিত করত। এই জনগোষ্ঠীকে স্থানীয় লোকজন খোলা নামে ডাকত। এই খোলা নাম থেকেই "কোলাগাঁও" নামের উৎপত্তি।
কোলাগাঁও ইউনিয়নের স্বাক্ষরতার হার ৪৮.২৫%। এ ইউনিয়নে ২টি মাধ্যমিক বিদ্যালয়, ২টি দাখিল মাদ্রাসা ও ৮টি প্রাথমিক বিদ্যালয় রয়েছে।
কোলাগাঁও ইউনিয়নে যোগাযোগের প্রধান সড়ক শিকলবাহা-কোলাগাঁও সড়ক। প্রধান যোগাযোগ মাধ্যম সিএনজি চালিত অটোরিক্সা।
কোলাগাঁও ইউনিয়নে ১০টি মসজিদ, ৫টি মন্দির ও ২টি বিহার রয়েছে।কোলাগাঁও ইউনিয়নের উত্তর-পশ্চিম পাশ দিয়ে বয়ে চলেছে কর্ণফুলি নদী। এছাড়া এ ইউনিয়নের উপর দিয়ে বয়ে চলেছে মুরারী খাল।
কোলাগাঁও ইউনিয়নের প্রধান হাট/বাজার হল কান্ত ফকির হাট।
শিকলবাহা ইউনিয়ন
শিকলবাহা বাংলাদেশের চট্টগ্রাম জেলার কর্ণফুলি উপজেলার অন্তর্গত একটি ইউনিয়ন।
শিকলবাহা ইউনিয়নের আয়তন ২২৯৫ একর (৯.২৯ বর্গ কিলোমিটার)।
২০১১ সালের পরিসংখ্যান অনুযায়ী শিকলবাহা ইউনিয়নের লোকসংখ্যা ৪২,৪৭৪ জন। এর মধ্যে পুরুষ ২২,৬৬৫ জন এবং মহিলা ১৯,৮০৯ জন।
কর্ণফুলি উপজেলার পূর্বাংশে শিকলবাহা ইউনিয়নের অবস্থান। এ ইউনিয়নের পশ্চিমে চর পাথরঘাটা ইউনিয়ন ও চর লক্ষ্যা ইউনিয়ন, দক্ষিণে জুলধা ইউনিয়ন ও বড় উঠান ইউনিয়ন, পূর্বে পটিয়া উপজেলার জিরি ইউনিয়ন ও কোলাগাঁও ইউনিয়ন এবং উত্তরে কর্ণফুলি নদী ও চট্টগ্রাম সিটি কর্পোরেশনের ৩৫নং বকশীর হাট ওয়ার্ড অবস্থিত।
বোয়ালখালী উপজেলার ১টি ইউনিয়ন, পটিয়া উপজেলার ৬টি ইউনিয়ন ও আনোয়ারা উপজেলার ১টি ইউনিয়নের আংশিক চট্টগ্রাম সিটি কর্পোরেশনের আওতায় এনে ২০০০ সালের ২৭ মে কর্ণফুলি থানা গঠন করা হয়। পরবর্তীতে তন্মধ্য থেকে পটিয়া উপজেলাধীন চর লক্ষ্যা, জুলধা, চর পাথরঘাটা, বড় উঠান ও শিকলবাহা এ ৫টি ইউনিয়ন নিয়ে ২০১৬ সালের ৯ মে কর্ণফুলি উপজেলা নামে আলাদা উপজেলার স্বীকৃতি দেয় বাংলাদেশ সরকার।
শিকলবাহা ইউনিয়ন তৎকালীন পটিয়া উপজেলার আওতাধীন ৩নং ইউনিয়ন পরিষদ, বর্তমানে এটি কর্ণফুলি উপজেলার আওতাধীন। এ ইউনিয়নের প্রশাসনিক কার্যক্রম চট্টগ্রাম সিটি কর্পোরেশনের কর্ণফুলি থানার আওতাধীন। এটি জাতীয় সংসদের ২৯০নং নির্বাচনী এলাকা চট্টগ্রাম-১৩ এর অংশ। এটি ২টি মৌজায় বিভক্ত। এ ইউনিয়নের গ্রামগুলো হল:
শিকলবাহা ইউনিয়নের স্বাক্ষরতার হার ৪৩.৩৪%। এ ইউনিয়নে ১টি ডিগ্রী কলেজ, ১টি ফাজিল মাদ্রাসা, ৩টি মাধ্যমিক বিদ্যালয় ও ৯টি প্রাথমিক বিদ্যালয় রয়েছে।
শিকলবাহা ইউনিয়নে যোগাযোগের প্রধান সড়ক চট্টগ্রাম-কক্সবাজার মহাসড়ক। সব ধরণের যানবাহনে যোগাযোগ করা যায়।
শিকলবাহা ইউনিয়নে ১৯টি মসজিদ, ২টি ঈদগাহ ও ১টি মন্দির রয়েছে।
শিকলবাহা ইউনিয়নের উত্তর পাশ দিয়ে বয়ে চলেছে কর্ণফুলি নদী। এছাড়াও এ ইউনিয়নের উপর দিয়ে প্রবাহিত হচ্ছে শিকলবাহা খাল, শিকলবাহা-জুলধা খাল এবং শিকলবাহা-চরলক্ষ্যা খাল।
শিকলবাহা ইউনিয়নের প্রধান ৩টি হাট/বাজার হল কলেজ বাজার, ক্রসিং বাজার এবং মাস্টার হাট।
আনোয়ারা ইউনিয়ন
আনোয়ারা বাংলাদেশের চট্টগ্রাম জেলার আনোয়ারা উপজেলার অন্তর্গত একটি ইউনিয়ন।
আনোয়ারা ইউনিয়নের আয়তন ১৮৭১ একর (৭.৫৭ বর্গ কিলোমিটার)। এটি আনোয়ারা উপজেলার সবচেয়ে ছোট ইউনিয়ন।
২০১১ সালের পরিসংখ্যান অনুযায়ী আনোয়ারা ইউনিয়নের লোকসংখ্যা ৯,৫৬৮ জন। এর মধ্যে পুরুষ ৪,৮৮৬ জন এবং মহিলা ৪,৬৮২ জন।
আনোয়ারা উপজেলার মধ্যভাগে আনোয়ারা ইউনিয়নের অবস্থান। আনোয়ারা উপজেলা সদর এ ইউনিয়নে অবস্থিত। এ ইউনিয়নের পূর্বে হাইলধর ইউনিয়ন, উত্তরে চাতরী ইউনিয়ন, পশ্চিমে চাতরী ইউনিয়ন ও বারখাইন ইউনিয়ন এবং দক্ষিণে বারখাইন ইউনিয়ন অবস্থিত।
আনোয়ারা ইউনিয়ন আনোয়ারা উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম আনোয়ারা থানার আওতাধীন। এটি জাতীয় সংসদের ২৯০নং নির্বাচনী এলাকা চট্টগ্রাম-১৩ এর অংশ। এ ইউনিয়নের গ্রামগুলো হল:
আনোয়ারা ইউনিয়নের স্বাক্ষরতার হার ৬২.১৮%। এ ইউনিয়নে ১টি সরকারি কলেজ, ১টি ফাজিল মাদ্রাসা, ২টি মাধ্যমিক বিদ্যালয় ও ৬টি প্রাথমিক বিদ্যালয় রয়েছে।
আনোয়ারা ইউনিয়নে যোগাযোগের প্রধান সড়ক চট্টগ্রাম-আনোয়ারা সড়ক। সব ধরণের যানবাহনে যোগাযোগ করা যায়।
আনোয়ারা ইউনিয়নের উপর দিয়ে প্রবাহিত হচ্ছে ইছামতি খাল।
আনোয়ারা ইউনিয়নের প্রধান হাট/বাজার হল আনোয়ারা জয়কালী বাজার।
বারখাইন ইউনিয়ন
বারখাইন বাংলাদেশের চট্টগ্রাম জেলার আনোয়ারা উপজেলার অন্তর্গত একটি ইউনিয়ন।
বারখাইন ইউনিয়নের আয়তন ৪৩৭৮ একর (১৭.৭২ বর্গ কিলোমিটার)।
২০১১ সালের পরিসংখ্যান অনুযায়ী বারখাইন ইউনিয়নের লোকসংখ্যা ২৭,৭১১ জন। এর মধ্যে পুরুষ ১৩,৯০০ জন এবং মহিলা ১৩,৮১১ জন।
আনোয়ারা উপজেলার দক্ষিণ-মধ্যাংশে বারখাইন ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় সাড়ে ৩ কিলোমিটার। এ ইউনিয়নের পশ্চিমে বরুমছড়া ইউনিয়ন ও বটতলী ইউনিয়ন; উত্তরে চাতরী ইউনিয়ন ও আনোয়ারা ইউনিয়ন; পূর্বে আনোয়ারা ইউনিয়ন, হাইলধর ইউনিয়ন ও বাঁশখালী উপজেলার পুকুরিয়া ইউনিয়ন এবং দক্ষিণে হাইলধর ইউনিয়ন ও বরুমছড়া ইউনিয়ন অবস্থিত।
বারখাইন ইউনিয়ন আনোয়ারা উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম আনোয়ারা থানার আওতাধীন। এটি জাতীয় সংসদের ২৯০নং নির্বাচনী এলাকা চট্টগ্রাম-১৩ এর অংশ। এটি ৫টি মৌজায় বিভক্ত। এ ইউনিয়নের গ্রামগুলো হল:
বারখাইন ইউনিয়নের স্বাক্ষরতার হার ৫০.০৯%। এ ইউনিয়নে ১টি আলিম মাদ্রাসা, ৩টি মাধ্যমিক বিদ্যালয়, ১৬টি প্রাথমিক বিদ্যালয় ও ২টি এবতেদায়ী মাদ্রাসা রয়েছে।
বারখাইন ইউনিয়নে যোগাযোগের প্রধান সড়ক আনোয়ারা-বারখাইন সড়ক। প্রধান যোগাযোগ মাধ্যম সিএনজি চালিত অটোরিক্সা।
বারখাইন ইউনিয়নের দক্ষিণ-পূর্ব পাশ দিয়ে বয়ে চলেছে সাঙ্গু নদী। এছাড়া ইউনিয়নের অভ্যন্তরে প্রবাহিত হচ্ছে শোলকাটা খাল ও সৈয়দ কুচাইয়া খাল।
বারখাইন ইউনিয়নের প্রধান হাট/বাজার হল সরকার হাট।
বারশত ইউনিয়ন
বারশত বাংলাদেশের চট্টগ্রাম জেলার আনোয়ারা উপজেলার অন্তর্গত একটি ইউনিয়ন।
বারশত ইউনিয়নের আয়তন ৩২০৮ একর (১২.৯৮ বর্গ কিলোমিটার)।
২০১১ সালের পরিসংখ্যান অনুযায়ী বারশত ইউনিয়নের লোকসংখ্যা ২৬,৬৫৪ জন। এর মধ্যে পুরুষ ১৩,৭০৭ জন এবং মহিলা ১২,৯৪৭ জন।
আনোয়ারা উপজেলার পশ্চিমাংশে বারশত ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৮ কিলোমিটার। এ ইউনিয়নের দক্ষিণে রায়পুর ইউনিয়ন, পূর্বে বটতলী ইউনিয়ন, উত্তরে বৈরাগ ইউনিয়ন এবং পশ্চিমে কর্ণফুলি নদীর মোহনা ও বঙ্গোপসাগর অবস্থিত।
বারশত ইউনিয়ন আনোয়ারা উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম আনোয়ারা থানার আওতাধীন। এটি জাতীয় সংসদের ২৯০নং নির্বাচনী এলাকা চট্টগ্রাম-১৩ এর অংশ। এটি ৫টি মৌজায় বিভক্ত। এ ইউনিয়নের গ্রামগুলো হল:
ব্রিটিশ শাসনামলের আনুমানিক ১৯৪৩ সালে প্রথম মহকুমার অধীনে বর্তমান বারশত এই ১টি গ্রাম নিয়ে বারশত ইউনিয়ন গঠিত হয়। ঐ সময়ে ইউনিয়নের চেয়ারম্যানকে গ্রাম প্রেসিডেন্ট বলা হত। ১৯৫০ সালে পাকিস্তান শাসনামলে গ্রাম প্রেসিডেন্টের পদকে ইউনিয়ন চেয়ারম্যান পদবী ঘোষণা করা হয়। ১৯৫৪ সালে প্রথম গ্রাম প্রেসিডেন্ট হন ওছিউদ্দিন সরকার। তারপর পর্যায়ক্রমে আলী আহমদ বি.কম. গ্রাম প্রেসিডেন্ট এর দায়িত্ব পালন করেন। ১৯৬৭ সালে তৎকালীন পাকিস্তান মহকুমা জুরি বোর্ড এর সদস্য ডাঃ রেয়াজ উদ্দীন সরকান প্রথম ইউনিয়ন পরিষদ চেয়ারম্যান মনোনীত হন এবং তিনিই মুক্তিযুদ্ধ চলাকালীন সময়ে অত্র ইউনিয়নের চেয়ারম্যান ছিলেন। ১৯৮৫ সালে প্রশাসনিক কাজের সুবিধার্থে তৎকালীন প্রশাসক বারশত গ্রামকে পৃথক করে বারশত ইউনিয়ন গঠন করা হয়। বর্তমানে ৭টি ছোট বড় গ্রাম মিলিয়েই বারশত ইউনিয়ন পরিষদ।
বারশত ইউনিয়নের স্বাক্ষরতার হার ৫৩.৮৯%। এ ইউনিয়নে ১টি স্কুল এন্ড কলেজ, ১টি আলিম মাদ্রাসা, ১টি মাধ্যমিক বিদ্যালয় ও ৮টি প্রাথমিক বিদ্যালয় রয়েছে।বারশত ইউনিয়নে যোগাযোগের প্রধান সড়ক শিকলবাহা-রায়পুর সড়ক। সব ধরণের যানবাহনে যোগাযোগ করা যায়।
বারশত ইউনিয়নের উত্তর-পশ্চিম পাশ দিয়ে বয়ে চলেছে কর্ণফুলি নদী। এছাড়া এ ইউনিয়নের অভ্যন্তরে প্রবাহিত হচ্ছে পারকি বাজার খাল, গুন্দ্বীপ পাড়া খাল এবং গোবাদিয়া খাল।
বারশত ইউনিয়নের প্রধান হাট/বাজার হল মিন্নত আলী দোভাষীর হাট।
বরুমছড়া ইউনিয়ন
বরুমছড়া বাংলাদেশের চট্টগ্রাম জেলার আনোয়ারা উপজেলার অন্তর্গত একটি ইউনিয়ন।
বরুমছড়া ইউনিয়নের আয়তন ২৯৬৫ একর (১২ বর্গ কিলোমিটার)।
২০১১ সালের পরিসংখ্যান অনুযায়ী বরুমছড়া ইউনিয়নের লোকসংখ্যা ৩৩,২৭৩ জন। এর মধ্যে পুরুষ ১৬,৭৯৮ জন এবং মহিলা ১৬,৪৭৫ জন।
আনোয়ারা উপজেলার দক্ষিণাংশে বরুমছড়া ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৩ কিলোমিটার। এ ইউনিয়নের পশ্চিমে জুঁইদণ্ডী ইউনিয়ন ও বটতলী ইউনিয়ন; উত্তরে বারখাইন ইউনিয়ন; পূর্বে বারখাইন ইউনিয়ন এবং দক্ষিণে বাঁশখালী উপজেলার পুকুরিয়া ইউনিয়ন ও সাঙ্গু নদী অবস্থিত।
বরুমছড়া ইউনিয়ন আনোয়ারা উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম আনোয়ারা থানার আওতাধীন। এটি জাতীয় সংসদের ২৯০নং নির্বাচনী এলাকা চট্টগ্রাম-১৩ এর অংশ। এটি ২টি মৌজায় বিভক্ত। এ ইউনিয়নের গ্রামগুলো হল:
বরুমছড়া ইউনিয়নের স্বাক্ষরতার হার ৩৫.৯৭%। এ ইউনিয়নে ১টি মাধ্যমিক বিদ্যালয়, ১টি দাখিল মাদ্রাসা ও ৮টি প্রাথমিক বিদ্যালয় রয়েছে।বরুমছড়া ইউনিয়নে যোগাযোগের প্রধান সড়ক আনোয়ারা-বরুমছড়া সড়ক। প্রধান যোগাযোগ মাধ্যম সিএনজি চালিত অটোরিক্সা।
বরুমছড়া ইউনিয়নে ৩২টি মসজিদ, ১০টি ঈদগাহ ও ৩টি মন্দির রয়েছে।
বরুমছড়া ইউনিয়নের পূর্ব ও দক্ষিণ পাশ দিয়ে বয়ে চলেছে সাঙ্গু নদী। এছাড়া রয়েছে টিন্টি খাল।
বরুমছড়া ইউনিয়নের প্রধান হাট/বাজার হল কানু মাঝির হাট।
বটতলী ইউনিয়ন
বটতলী বাংলাদেশের চট্টগ্রাম জেলার আনোয়ারা উপজেলার অন্তর্গত একটি ইউনিয়ন।
বটতলী ইউনিয়নের আয়তন ২৯৩৫ একর (১১.৮৮ বর্গ কিলোমিটার)।
২০১১ সালেে পরিসংখ্যান অনুযায়ী বটতলী ইউনিয়নের লোকসংখ্যা ৩৩,২৩৭ জন। এর মধ্যে পুরুষ ১৬,৫৯৯ জন এবং মহিলা ১৬,৬৩৮ জন।
আনোয়ারা উপজেলার পশ্চিম-মধ্যাংশে বটতলী ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় সাড়ে ৪ কিলোমিটার। এ ইউনিয়নের উত্তরে বৈরাগ ইউনিয়ন, পশ্চিমে বারশত ইউনিয়ন, দক্ষিণে রায়পুর ইউনিয়ন ও জুঁইদণ্ডী ইউনিয়ন এবং পূর্বে বরুমছড়া ইউনিয়ন ও বারখাইন ইউনিয়ন অবস্থিত।
বটতলী ইউনিয়ন আনোয়ারা উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম আনোয়ারা থানার আওতাধীন। এটি জাতীয় সংসদের ২৯০নং নির্বাচনী এলাকা চট্টগ্রাম-১৩ এর অংশ। এ ইউনিয়নের গ্রামগুলো হল:
বটতলী ইউনিয়নের স্বাক্ষরতার হার ৪৬.৯৩%। এ ইউনিয়নে ১টি ডিগ্রী কলেজ, ২টি মাধ্যমিক বিদ্যালয়, ১টি দাখিল মাদ্রাসা ও ৮টি প্রাথমিক বিদ্যালয় রয়েছে।বটতলী ইউনিয়নে ২৯টি মসজিদ, ৮টি ঈদগাহ ও ১১টি মন্দির রয়েছে।
বটতলী ইউনিয়নে যোগাযোগের প্রধান সড়ক আনোয়ারা-বটতলী সড়ক। প্রধান যোগাযোগ মাধ্যম সিএনজি চালিত অটোরিক্সা।
বটতলী ইউনিয়নের উপর দিয়ে বয়ে চলেছে বটতলী বাজার সংলগ্ন খাল ও মমতাজ পাড়া খাল।
বটতলী ইউনিয়নের প্রধান ২টি হাট/বাজার হল বটতলী রুস্তম হাট এবং পূর্ব বরৈয়া আন্নর আলী সিকদার হাট।
চাতরী ইউনিয়ন
চাতরী বাংলাদেশের চট্টগ্রাম জেলার আনোয়ারা উপজেলার অন্তর্গত একটি ইউনিয়ন।
চাতরী ইউনিয়নের আয়তন ৩২৬৫ একর (১৩.২১ বর্গ কিলোমিটার)।
২০১১ সালের পরিসংখ্যান অনুযায়ী চাতরী ইউনিয়নের লোকসংখ্যা ১৭,৯৪৫ জন। এর মধ্যে পুরুষ ৯,২৬৫ জন এবং মহিলা ৮,৬৮০ জন।
আনোয়ারা উপজেলার সর্ব-উত্তরে চাতরী ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৪ কিলোমিটার। এ ইউনিয়নের দক্ষিণে বারখাইন ইউনিয়ন ও আনোয়ারা ইউনিয়ন; পূর্বে আনোয়ারা ইউনিয়ন, হাইলধর ইউনিয়ন, পরৈকোড়া ইউনিয়ন ও পটিয়া উপজেলার কাশিয়াইশ ইউনিয়ন; উত্তরে পরৈকোড়া ইউনিয়ন, পটিয়া উপজেলার জিরি ইউনিয়ন ও কর্ণফুলি উপজেলার বড় উঠান ইউনিয়ন এবং পশ্চিমে বৈরাগ ইউনিয়ন ও কর্ণফুলি উপজেলার বড় উঠান ইউনিয়ন অবস্থিত।
চাতরী ইউনিয়ন আনোয়ারা উপজেলার আওতাধীন ৮নং ইউনিয়ন পরিষদ। এ ইউনিয়নের প্রশাসনিক কার্যক্রম আনোয়ারা থানার আওতাধীন। এটি জাতীয় সংসদের ২৯০নং নির্বাচনী এলাকা চট্টগ্রাম-১৩ এর অংশ। এটি ৫টি মৌজায় বিভক্ত। এ ইউনিয়নের গ্রামগুলো হল:
চাতরী ইউনিয়নের স্বাক্ষরতার হার ৫৩.৯৬%। এ ইউনিয়নে ১টি আলিম মাদ্রাসা, ২টি মাধ্যমিক বিদ্যালয় ও ১০টি প্রাথমিক বিদ্যালয় রয়েছে।চাতরী ইউনিয়নে যোগাযোগের প্রধান সড়ক চট্টগ্রাম-আনোয়ারা সড়ক। সব ধরণের যানবাহনে যোগাযোগ করা যায়।
চাতরী ইউনিয়নে ৩৮টি মসজিদ, ৯টি ঈদগাহ, ২৪টি মন্দির ও ২টি বিহার রয়েছে।
চাতরী ইউনিয়নের উপর দিয়ে প্রবাহিত হচ্ছে বোয়ালগাঁও খাল।
চাতরী ইউনিয়নের প্রধান হাট/বাজার হল চাতরী চৌমুহনী বাজার।
হাইলধর ইউনিয়ন
হাইলধর বাংলাদেশের চট্টগ্রাম জেলার আনোয়ারা উপজেলার অন্তর্গত একটি ইউনিয়ন।
হাইলধর ইউনিয়নের আয়তন ৩৮৮৫ একর (১৫.৭২ বর্গ কিলোমিটার)।
২০১১ সালের পরিসংখ্যান অনুযায়ী হাইলধর ইউনিয়নের লোকসংখ্যা ২৬,২১৯ জন। এর মধ্যে পুরুষ ১৩,১৭৭ জন এবং মহিলা ১৩,০৪২ জন।
আনোয়ারা উপজেলার পূর্বাংশে হাইলধর ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৮ কিলোমিটার। এ ইউনিয়নের পশ্চিমে বারখাইন ইউনিয়ন, আনোয়ারা ইউনিয়ন ও চাতরী ইউনিয়ন; উত্তরে বারখাইন ইউনিয়ন ও পরৈকোড়া ইউনিয়ন; পূর্বে পরৈকোড়া ইউনিয়ন, চন্দনাইশ উপজেলার বরকল ইউনিয়ন ও বরমা ইউনিয়ন, সাঙ্গু নদী ও সাতকানিয়া উপজেলার চরতী ইউনিয়ন এবং দক্ষিণে বাঁশখালী উপজেলার পুকুরিয়া ইউনিয়ন অবস্থিত।
হাইলধর ইউনিয়ন আনোয়ারা উপজেলার আওতাধীন ১০নং ইউনিয়ন পরিষদ। এ ইউনিয়নের প্রশাসনিক কার্যক্রম আনোয়ারা থানার আওতাধীন। এটি জাতীয় সংসদের ২৯০নং নির্বাচনী এলাকা চট্টগ্রাম-১৩ এর অংশ। এটি ১০টি মৌজায় বিভক্ত। এ ইউনিয়নের গ্রামগুলো হল:
হাইলধর ইউনিয়নের স্বাক্ষরতার হার ৫১.৪৮%। এ ইউনিয়নে ৪টি মাধ্যমিক বিদ্যালয়, ১টি দাখিল মাদ্রাসা ও ১১টি প্রাথমিক বিদ্যালয় রয়েছে।হাইলধর ইউনিয়নে যোগাযোগের প্রধান ২টি সড়ক আনোয়ারা-হাইলধর সড়ক ও পরৈকোড়া-হাইলধর সড়ক। প্রধান যোগাযোগ মাধ্যম সিএনজি চালিত অটোরিক্সা।
হাইলধর ইউনিয়নের পূর্ব ও পশ্চিম পাশ দিয়ে বয়ে চলেছে সাঙ্গু নদী। এছাড়া এ ইউনিয়নের উপর দিয়ে প্রবাহিত হচ্ছে চাঁনখালী খাল, ইছাখালী-কোদালা খাল এবং ইউনুচ খাল।
হাইলধর ইউনিয়নের প্রধান প্রধান হাট/বাজারগুলো হল মালঘর বাজার, ফকির হাট, পালের হাট এবং খোদার হাট।
পরৈকোড়া ইউনিয়ন
পরৈকোড়া বাংলাদেশের চট্টগ্রাম জেলার আনোয়ারা উপজেলার অন্তর্গত একটি ইউনিয়ন।
পরৈকোড়া ইউনিয়নের আয়তন ৩৯৩৫ একর (১৫.৯২ বর্গ কিলোমিটার)।
২০১১ সালের পরিসংখ্যান অনুযায়ী পরৈকোড়া ইউনিয়নের লোকসংখ্যা ১৯,১২৭ জন। এর মধ্যে পুরুষ ৯,৮৩৭ জন এবং মহিলা ৯,২৯০ জন।
আনোয়ারা উপজেলার সর্ব-পূর্বে পরৈকোড়া ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৬ কিলোমিটার। এ ইউনিয়নের দক্ষিণে হাইলধর ইউনিয়ন ও চাতরী ইউনিয়ন; পশ্চিমে চাতরী ইউনিয়ন; উত্তরে পটিয়া উপজেলার কাশিয়াইশ ইউনিয়ন ও আশিয়া ইউনিয়ন এবং পূর্বে পটিয়া উপজেলার আশিয়া ইউনিয়ন, ছনহরা ইউনিয়ন, শোভনদণ্ডী ইউনিয়ন ও চন্দনাইশ উপজেলার বরকল ইউনিয়ন অবস্থিত।
পরৈকোড়া ইউনিয়ন আনোয়ারা উপজেলার আওতাধীন ৯নং ইউনিয়ন পরিষদ। এ ইউনিয়নের প্রশাসনিক কার্যক্রম আনোয়ারা থানার আওতাধীন। এটি জাতীয় সংসদের ২৯০নং নির্বাচনী এলাকা চট্টগ্রাম-১৩ এর অংশ। এটি ৫টি মৌজায় বিভক্ত। এ ইউনিয়নের গ্রামগুলো হল:
পরৈকোড়া ইউনিয়নের স্বাক্ষরতার হার ৫৭.৪৯%। এ ইউনিয়নে ২টি মাধ্যমিক বিদ্যালয় ও ১৬টি প্রাথমিক বিদ্যালয় রয়েছে।
পরৈকোড়া ইউনিয়নে যোগাযোগের প্রধান ২টি সড়ক আনোয়ারা-পরৈকোড়া সড়ক ও কোলাগাঁও-পরৈকোড়া সড়ক। প্রধান যোগাযোগ মাধ্যম সিএনজি চালিত অটোরিক্সা।
পরৈকোড়া ইউনিয়নে ৪২টি মসজিদ, ৩৩টি মন্দির ও ৫টি বিহার রয়েছে।
পরৈকোড়া ইউনিয়নের উপর দিয়ে প্রবাহিত হচ্ছে টাংগারপুল-তালসরা-ওষখাইন খাল এবং পূর্বকন্যারা-ভিংরোল খাল।
রায়পুর ইউনিয়ন, আনোয়ারা
রায়পুর বাংলাদেশের চট্টগ্রাম জেলার আনোয়ারা উপজেলার অন্তর্গত একটি ইউনিয়ন।
রায়পুর ইউনিয়নের আয়তন ৫৭২১ একর (২৩.১৫ বর্গ কিলোমিটার)। এটি আনোয়ারা উপজেলার সবচেয়ে বড় ইউনিয়ন।
২০১১ সালের পরিসংখ্যান অনুযায়ী রায়পুর ইউনিয়নের লোকসংখ্যা ৩২,৯২১ জন। এর মধ্যে পুরুষ ১৬,৯৮৩ জন এবং মহিলা ১৫,৯৩৮ জন।
আনোয়ারা উপজেলার সর্ব-পশ্চিমে বঙ্গোপসাগরের কোল ঘেঁষে রায়পুর ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১২ কিলোমিটার। এ ইউনিয়নের উত্তরে বারশত ইউনিয়ন ও বটতলী ইউনিয়ন; পূর্বে বারশত ইউনিয়ন, বটতলী ইউনিয়ন, জুঁইদণ্ডী ইউনিয়ন, সাঙ্গু নদী ও বাঁশখালী উপজেলার খানখানাবাদ ইউনিয়ন; দক্ষিণে সাঙ্গু নদী ও বাঁশখালী উপজেলার খানখানাবাদ ইউনিয়ন এবং পশ্চিমে বঙ্গোপসাগর অবস্থিত।
রায়পুর ইউনিয়ন আনোয়ারা উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম আনোয়ারা থানার আওতাধীন। এটি জাতীয় সংসদের ২৯০নং নির্বাচনী এলাকা চট্টগ্রাম-১৩ এর অংশ। এ ইউনিয়নের গ্রামগুলো হলো: 
ব্রিটিশ শাসনামলের আনুমানিক ১৯৪৩ সালে প্রথম মহকুমার অধীনে বর্তমান রায়পুর এই ১টি গ্রাম নিয়ে রায়পুর ইউনিয়ন গঠিত হয়। ঐ সময়ে ইউনিয়নের চেয়ারম্যানকে গ্রাম প্রেসিডেন্ট বলা হত। ১৯৫০ সালে পাকিস্তান শাসনামলে গ্রাম প্রেসিডেন্টের পদকে ইউনিয়ন চেয়ারম্যান পদবী ঘোষণা করা হয়। ১৯৫৪ সালে প্রথম গ্রাম প্রেসিডেন্ট হন ওছিউদ্দিন সরকার। তারপর পর্যায়ক্রমে গোলাম হোসেন সরকার, সাদত আলী গ্রাম প্রেসিডেন্টের দায়িত্ব পালন করেন। ১৯৬৭ সালে তৎকালীন পাকিস্তান মহকুমা জুরি বোর্ড এর সদস্য ডাঃ রেয়াজ উদ্দিন সরকার প্রথম ইউনিয়ন পরিষদ চেয়াম্যান মনোনীত হন এবং তিনিই মুক্তিযুদ্ধ চলাকালীন সময়ে অত্র ইউনিয়নের চেয়ারম্যান ছিলেন। ১৯৮৫ সালে প্রশাসনিক কাজের সুবিধার্থে তৎকালীন প্রশাসক রায়পুর ইউনিয়ন থেকে বারশত ইউনিয়ন থেকে পৃথক করে রায়পুর নামে আলাদা ইউনিয়ন গঠন করা হয়। বর্তমানে ৯টি ছোট বড় গ্রাম মিলিয়েই রায়পুর ইউনিয়ন পরিষদ।
রায়পুর ইউনিয়নের স্বাক্ষরতার হার ৩২.৮১%। এ ইউনিয়নে ১টি ফাজিল মাদ্রাসা,
২টি মাধ্যমিক বিদ্যালয়, ৩টি দাখিল মাদ্রাসা ও ১৩টি প্রাথমিক বিদ্যালয় রয়েছে।
রায়পুর ইউনিয়নে যোগাযোগের প্রধান সড়ক শিকলবাহা-রায়পুর সড়ক। প্রধান যোগাযোগ মাধ্যম সিএনজি চালিত অটোরিক্সা।
রায়পুর ইউনিয়নে ৬৮টি মসজিদ, ১১টি ঈদগাহ ও ৩টি মন্দির রয়েছে।
রায়পুর ইউনিয়নের দক্ষিণ ও পূর্ব পাশ দিয়ে সর্পিলাকারে বয়ে চলেছে সাঙ্গু নদী। এছাড়া পশ্চিম পাশে রয়েছে বঙ্গোপসাগর।
রায়পুর ইউনিয়নের প্রধান প্রধান হাট/বাজারগুলো হল জইদ্যার হাট, ওয়াহেদ আলী চৌধুরী হাট, ফকির হাট এবং দোভাষীর হাট।
জুঁইদণ্ডী ইউনিয়ন
জুঁইদণ্ডী বাংলাদেশের চট্টগ্রাম জেলার আনোয়ারা উপজেলার অন্তর্গত একটি ইউনিয়ন।
জুঁইদণ্ডী ইউনিয়নের আয়তন ৩০৩৯ একর (১২.৩০ বর্গ কিলোমিটার)।
জুঁইদণ্ডী ইউনিয়নের লোকসংখ্যা প্রায় সাড়ে ১৬ হাজার।
আনোয়ারা উপজেলার সর্ব-দক্ষিণে সাঙ্গু নদী দিয়ে ঘেরা জুঁইদণ্ডী ইউনিয়ন। উপজেলা সদর থেকে এ ইউনিয়নের দূরত্ব প্রায় ১২ কিলোমিটার। এ ইউনিয়নের উত্তরে বটতলী ইউনিয়ন; পূর্বে বরুমছড়া ইউনিয়ন, সাঙ্গু নদী, বাঁশখালী উপজেলার পুকুরিয়া ইউনিয়ন ও সাধনপুর ইউনিয়ন; দক্ষিণে সাঙ্গু নদী ও বাঁশখালী উপজেলার খানখানাবাদ ইউনিয়ন এবং পশ্চিমে রায়পুর ইউনিয়ন, সাঙ্গু নদী ও বাঁশখালী উপজেলার খানখানাবাদ ইউনিয়ন অবস্থিত।
জুঁইদণ্ডী ইউনিয়ন আনোয়ারা উপজেলার আওতাধীন ১১নং ইউনিয়ন পরিষদ। এ ইউনিয়নের প্রশাসনিক কার্যক্রম আনোয়ারা থানার আওতাধীন। এটি জাতীয় সংসদের ২৯০নং নির্বাচনী এলাকা চট্টগ্রাম-১৩ এর অংশ। এ ইউনিয়নের গ্রামগুলো হল:
জুঁইদণ্ডী ইউনিয়নে স্বাক্ষরতার হার ৩৫%। এ ইউনিয়নে ১টি মাধ্যমিক বিদ্যালয়, ১টি দাখিল মাদ্রাসা ও ৫টি প্রাথমিক বিদ্যালয় রয়েছে।
জুইদণ্ডী ইউনিয়নে যোগাযোগের প্রধান সড়ক আনোয়ারা-জুঁইদণ্ডী সড়ক। প্রধান যোগাযোগ মাধ্যম সিএনজি চালিত অটোরিক্সা।
জুঁইদণ্ডী ইউনিয়নের পূর্ব, দক্ষিণ ও পশ্চিম তিন পাশ দিয়েই বয়ে চলেছে সাঙ্গু নদী। এছাড়া ইউনিয়নের অভ্যন্তরে প্রবাহিত হচ্ছে আইরমঙ্গল খাল এবং জুঁইদণ্ডী খাল।
জুঁইদণ্ডী ইউনিয়নের প্রধান ২টি হাট/বাজার হল বানু হাট এবং জুঁইদণ্ডী চৌমুহনী বাজার।
বৈলছড়ি ইউনিয়ন
বৈলছড়ি বাংলাদেশের চট্টগ্রাম জেলার বাঁশখালী উপজেলার অন্তর্গত একটি ইউনিয়ন।
বৈলছড়ি ইউনিয়নের আয়তন ৩১৫৭ একর (১২.৭৮ বর্গ কিলোমিটার)।
২০১১ সালের পরিসংখ্যান অনুযায়ী বৈলছড়ি ইউনিয়নের লোকসংখ্যা ১১,০৯৬ জন। এর মধ্যে পুরুষ ৫,৯১৩ জন এবং মহিলা ৫,১৮৩ জন।
বাঁশখালী উপজেলার মধ্যাংশে বৈলছড়ি ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৭ কিলোমিটার। এ ইউনিয়নের উত্তরে কালীপুর ইউনিয়ন, পশ্চিমে কাথরিয়া ইউনিয়ন, দক্ষিণে সরল ইউনিয়ন এবং পূর্বে সাতকানিয়া উপজেলার মাদার্শা ইউনিয়ন অবস্থিত।
বৈলছড়ি ইউনিয়ন বাঁশখালী উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম বাঁশখালী থানার আওতাধীন। এটি জাতীয় সংসদের ২৯৩নং নির্বাচনী এলাকা চট্টগ্রাম-১৬ এর অংশ। এ ইউনিয়নের গ্রামগুলো হল:
বৈলছড়ি ইউনিয়নের স্বাক্ষরতার হার ৩৭.৭০%। এ ইউনিয়নে ১টি ফাজিল মাদ্রাসা, ১টি উচ্চ মাধ্যমিক কলেজ, ১টি মাধ্যমিক বিদ্যালয় ও ৫টি প্রাথমিক বিদ্যালয় রয়েছে।
বৈলছড়ি ইউনিয়নে যোগাযোগের প্রধান সড়ক চট্টগ্রাম-বাঁশখালী সড়ক। সব ধরণের যানবাহনে যোগাযোগ করা যায়।
চাম্বল ইউনিয়ন
চাম্বল বাংলাদেশের চট্টগ্রাম জেলার বাঁশখালী উপজেলার অন্তর্গত একটি ইউনিয়ন।
চাম্বল ইউনিয়নের আয়তন ৮৮৪৮ একর (৩৫.৮১ বর্গ কিলোমিটার)।
২০১১ সালের পরিসংখ্যান অনুযায়ী চাম্বল ইউনিয়নের লোকসংখ্যা ৩২,৪০২ জন। এর মধ্যে পুরুষ ১৭,১১০ জন এবং মহিলা ১৫,২৯২ জন।
বাঁশখালী উপজেলার দক্ষিণাংশে চাম্বল ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৩ কিলোমিটার। এ ইউনিয়নের উত্তরে শীলকূপ ইউনিয়ন; পশ্চিমে গণ্ডামারা ইউনিয়ন; দক্ষিণে শেখেরখীল ইউনিয়ন ও পুঁইছড়ি ইউনিয়ন এবং পূর্বে লোহাগাড়া উপজেলার চুনতি ইউনিয়ন, আধুনগর ইউনিয়ন ও বড়হাতিয়া ইউনিয়ন অবস্থিত।
চাম্বল ইউনিয়ন বাঁশখালী উপজেলার আওতাধীন ১০নং ইউনিয়ন পরিষদ। এ ইউনিয়নের প্রশাসনিক কার্যক্রম বাঁশখালী থানার আওতাধীন। এটি জাতীয় সংসদের ২৯৩নং নির্বাচনী এলাকা চট্টগ্রাম-১৬ এর অংশ। এটি ৫টি মৌজায় বিভক্ত। এ ইউনিয়নের গ্রামগুলো হল:
চাম্বল ইউনিয়নের স্বাক্ষরতার হার ২৪.৩৯%। এ ইউনিয়নে ১টি মাধ্যমিক বিদ্যালয়, ২টি দাখিল মাদ্রাসা ও ৭টি প্রাথমিক বিদ্যালয় রয়েছে।
চাম্বল ইউনিয়নে যোগাযোগের প্রধান সড়ক বাঁশখালী-পেকুয়া সড়ক। সব ধরণের যানবাহনে যোগাযোগ করা যায়।
চাম্বল ইউনিয়নের পশ্চিম সীমান্ত দিয়ে বয়ে চলেছে জলকদর খাল।
চাম্বল ইউনিয়নের প্রধান প্রধান হাট/বাজারগুলো হল চাম্বল বারইয়ার বাজার, চাম্বল গোলাম গজের বাজার, পশ্চিম চাম্বল বাংলাবাজার এবং পূর্ব চাম্বল মিয়ার দোকান হাট।
ছনুয়া ইউনিয়ন, বাঁশখালী
ছনুয়া বাংলাদেশের চট্টগ্রাম জেলার বাঁশখালী উপজেলার অন্তর্গত একটি ইউনিয়ন।
ছনুয়া ইউনিয়নের আয়তন ৪৯৯১ একর (২০.২০ বর্গ কিলোমিটার)।
২০১১ সালের পরিসংখ্যান অনুযায়ী ছনুয়া ইউনিয়নের লোকসংখ্যা ৪২,৯৮৫ জন। এর মধ্যে পুরুষ ২৩,১৭৬ জন এবং মহিলা ১৯,৮০৯ জন।
বাঁশখালী উপজেলার সর্ব-দক্ষিণে সমুদ্র উপকূলে ছনুয়া ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১৯ কিলোমিটার। এ ইউনিয়নের উত্তরে গণ্ডামারা ইউনিয়ন; পূর্বে শেখেরখীল ইউনিয়ন ও পুঁইছড়ি ইউনিয়ন; দক্ষিণে কক্সবাজার জেলার পেকুয়া উপজেলার রাজাখালী ইউনিয়ন এবং পশ্চিমে কুতুবদিয়া চ্যানেল, কক্সবাজার জেলার কুতুবদিয়া উপজেলার লেমশীখালী ইউনিয়ন ও উত্তর ধুরুং ইউনিয়ন এবং বঙ্গোপসাগর অবস্থিত।
ছনুয়া ইউনিয়ন বাঁশখালী উপজেলার আওতাধীন ১২নং ইউনিয়ন পরিষদ। এ ইউনিয়নের প্রশাসনিক কার্যক্রম বাঁশখালী থানার আওতাধীন। এটি জাতীয় সংসদের ২৯৩নং নির্বাচনী এলাকা চট্টগ্রাম-১৬ এর অংশ। এ ইউনিয়নের গ্রামগুলো হল:
ছনুয়া ইউনিয়নের স্বাক্ষরতার হার ২৭.৫২%। এ ইউনিয়নে ১টি মাধ্যমিক বিদ্যালয়, ১টি দাখিল মাদ্রাসা ও ১৪টি প্রাথমিক বিদ্যালয় রয়েছে।
ছনুয়া ইউনিয়নে যোগাযোগের প্রধান সড়ক বাঁশখালী-ছনুয়া সড়ক। প্রধান যোগাযোগ মাধ্যম সিএনজি চালিত অটোরিক্সা।
ছনুয়া ইউনিয়নের পশ্চিম সীমান্ত দিয়ে বয়ে চলেছে জলকদর খাল।
গণ্ডামারা ইউনিয়ন
গণ্ডামারা বাংলাদেশের চট্টগ্রাম জেলার বাঁশখালী উপজেলার অন্তর্গত একটি ইউনিয়ন।
গণ্ডামারা ইউনিয়নের আয়তন ৭৩৪৩ একর (২৯.৭২ বর্গ কিলোমিটার)।
২০১১ সালের পরিসংখ্যান অনুযায়ী গণ্ডামারা ইউনিয়নের লোকসংখ্যা ৪৫,৭৪৮ জন। এর মধ্যে পুরুষ ২৩,৫৮৬ জন এবং মহিলা ২২,১৬২ জন।
বাঁশখালী উপজেলার দক্ষিণ-মধ্যাংশে গণ্ডামারা ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১১ কিলোমিটার। এ ইউনিয়নের উত্তরে সরল ইউনিয়ন; পূর্বে শীলকূপ ইউনিয়ন, চাম্বল ইউনিয়ন ও শেখেরখীল ইউনিয়ন; দক্ষিণে ছনুয়া ইউনিয়ন এবং পশ্চিমে বঙ্গোপসাগর অবস্থিত।
জনশ্রুতিতে জানা যায়, ১৮৯৬ সালে সমুদ্র উপকূলীয় এলাকায় মামুন আলী মাতব্বর ছিলেন বেশ প্রতাপশালী মাতব্বর। সে সময় হিংস্র বন্যজন্তু গণ্ডার কৃষি জমিতে ব্যাপক ক্ষতি সাধন করত। গণ্ডারের ক্ষতি থেকে কৃষি ক্ষেত রক্ষা ও গণ্ডার চলাচলের নিয়ন্ত্রণ করতে মামুন আলী মাতব্বরের নির্দেশে এলাকাবাসী একটি পরিখা খনন করেন। একদিন চারটি বা এক গণ্ডা গণ্ডার পরিখায় পড়ে মারা যায়। পরিখায় পড়ে গণ্ডার মরে যাওয়ার ঘটনা থেকে এলাকার নামকরণ হয় "গণ্ডামারা"।
গণ্ডামারা ইউনিয়ন বাঁশখালী উপজেলার আওতাধীন ৯নং ইউনিয়ন পরিষদ। এ ইউনিয়নের প্রশাসনিক কার্যক্রম বাঁশখালী থানার আওতাধীন। এটি জাতীয় সংসদের ২৯৩নং নির্বাচনী এলাকা চট্টগ্রাম-১৬ এর অংশ। এটি "গণ্ডামারা", "চর বড়ঘোনা", "আলোকদিয়া", "পশ্চিম বড়ঘোনা" এবং "পূর্ব বড়ঘোনা" এ ৫টি মৌজায় বিভক্ত।
গণ্ডামারা ইউনিয়নের স্বাক্ষরতার হার ৩১.৩৯%। এ ইউনিয়নে ১টি ফাজিল মাদ্রাসা, ২টি মাধ্যমিক বিদ্যালয়, ২টি দাখিল মাদ্রাসা ও ১২টি প্রাথমিক বিদ্যালয় রয়েছে।
গণ্ডামারা ইউনিয়নে যোগাযোগের প্রধান সড়ক জলদী-গণ্ডামারা সড়ক এবং চাম্বল-বড়ঘোনা সড়ক। প্রধান যোগাযোগ মাধ্যম সিএনজি চালিত অটোরিক্সা। জলকদর খালের উপর একটি বেলী সেতু (পশ্চিম চাম্বল-গণ্ডামারা) এবং একটি টোল সেতু (গণ্ডামারা-শীলকূপ) অবস্থিত। এছাড়া খাটখালী ঘাট থেকে নৌ-পথে কক্সবাজার ও চট্টগ্রাম শহরে যাতায়াত করা যায়।
গণ্ডামারা ইউনিয়নে ধান, তরমুজ, খিরা, গোল আলু, বেগুন, মরিচ, টমেটোসহ বিভিন্ন দেশীয় সবজি, ফল, মাছ ও লবণ উৎপাদিত হয়। এছাড়াও খাটখালী বাজার দিয়ে বিভিন্ন নৌপণ্য আদান-প্রদান হয়ে থাকে। মৌসুমে অনেক গলদা চিংড়ি, জাতীয় ইলিশ সহ অসংখ্য সামুদ্রিক মাছ এই এলাকার অর্থনীতির হাল ধরে রাখে। তাছাড়া খাটখালী বাজার হতে গণ্ডামারা বাজার পর্যন্ত বঙ্গোপোসাগরের তীরে অসংখ্য পর্যটকদের দেখা মিলে।
গণ্ডামারা ইউনিয়নের পূর্ব সীমান্ত দিয়ে বয়ে চলেছে জলকদর খাল এবং পশ্চিম দিকে রয়েছে বঙ্গোপসাগর।
গণ্ডামারা ইউনিয়নের প্রধান প্রধান হাট/বাজারগুলো হল খাটখালি বাজার, নতুন মার্কেট (রাহমানিয়া রাস্তার মাথা), বড়ঘোনা সকাল বাজার, গণ্ডামারা বাজার এবং পূর্ব বড়ঘোনা হাব্বানিয়া বাজার।
কালীপুর ইউনিয়ন
কালীপুর বাংলাদেশের চট্টগ্রাম জেলার বাঁশখালী উপজেলার অন্তর্গত একটি ইউনিয়ন।
কালীপুর ইউনিয়নের আয়তন ৫৬৯৪ একর (২৩.০৪ বর্গ কিলোমিটার)।
২০১১ সালের পরিসংখ্যান অনুযায়ী কালীপুর ইউনিয়নের লোকসংখ্যা ২৮,৮২৯ জন। এর মধ্যে পুরুষ ১৪,৯০৬ জন এবং মহিলা ১৩,৯২৩ জন।
বাঁশখালী উপজেলার মধ্যাংশে কালীপুর ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় সাড়ে ৮ কিলোমিটার। এ ইউনিয়নের উত্তরে সাধনপুর ইউনিয়ন, পশ্চিমে বাহারছড়া ইউনিয়ন ও কাথরিয়া ইউনিয়ন, দক্ষিণে বৈলছড়ি ইউনিয়ন এবং পূর্বে সাতকানিয়া উপজেলার মাদার্শা ইউনিয়ন ও এওচিয়া ইউনিয়ন অবস্থিত।
কালীপুর ইউনিয়ন বাঁশখালী উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম বাঁশখালী থানার আওতাধীন। এটি জাতীয় সংসদের ২৯৩নং নির্বাচনী এলাকা চট্টগ্রাম-১৬ এর অংশ। এ ইউনিয়নের গ্রামগুলো হল:
কালীপুর ইউনিয়নের স্বাক্ষরতার হার ৩৭.৪৫%। এ ইউনিয়নে ১টি ডিগ্রী কলেজ, ২টি আলিম মাদ্রাসা, ৩টি মাধ্যমিক বিদ্যালয়, ১টি দাখিল মাদ্রাসা ও ৯টি প্রাথমিক বিদ্যালয় রয়েছে।
কালীপুর ইউনিয়নে যোগাযোগের প্রধান সড়ক চট্টগ্রাম-বাঁশখালী সড়ক। সব ধরণের যানবাহনে যোগাযোগ করা যায়।
খানখানাবাদ ইউনিয়ন
খানখানাবাদ বাংলাদেশের চট্টগ্রাম জেলার বাঁশখালী উপজেলার অন্তর্গত একটি ইউনিয়ন।
খানখানাবাদ ইউনিয়নের আয়তন ৬৫৬০ একর (২৬.৫৫ বর্গ কিলোমিটার)।
২০১১ সালের পরিসংখ্যান অনুযায়ী খানখানাবাদ ইউনিয়নের লোকসংখ্যা ৪২,৩৩২ জন। এর মধ্যে পুরুষ ২২,৮১৫ জন এবং মহিলা ১৯,৫১৭ জন।
বাঁশখালী উপজেলার উত্তর-পশ্চিমাংশে খানখানাবাদ ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১৭ কিলোমিটার। এ ইউনিয়নের দক্ষিণে বাহারছড়া ইউনিয়ন; পূর্বে সাধনপুর ইউনিয়ন; উত্তরে সাঙ্গু নদী ও আনোয়ারা উপজেলার জুঁইদণ্ডী ইউনিয়ন এবং পশ্চিমে সাঙ্গু নদী, আনোয়ারা উপজেলার রায়পুর ইউনিয়ন ও বঙ্গোপসাগর অবস্থিত।
লোকমুখে জানা যায়, খানখানাবাদ গ্রামের পশ্চিমে আঙরখালী নামে একটি সামুদ্রিক প্রোতাশ্রয় ছিল আরব বনিকরা ঐ স্থানে তাদের জাহাজ নোঙর করে চট্টগ্রাম এলাকায় ব্যবসা করত। এদের মধ্য থেকে খান পদবীধারী এক ব্যবসায়ী বসতি স্থাপন করে। খান বংশ কর্তৃক এই এলাকা আবাদ হওয়ার ফলে গ্রামের নাম "খানখানাবাদ" হিসাবে পরিচিতি লাভ করে। এখনো এই গ্রামে খান বংশরা বসবাসরত আছেন।
খানখানাবাদ ইউনিয়ন বাঁশখালী উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম বাঁশখালী থানার আওতাধীন। এটি জাতীয় সংসদের ২৯৩নং নির্বাচনী এলাকা চট্টগ্রাম-১৬ এর অংশ। এ ইউনিয়নের গ্রামগুলো হল:
খানখানাবাদ ইউনিয়নের স্বাক্ষরতার হার ৩০.১৭%। এ ইউনিয়নে ১টি ফাজিল মাদ্রাসা, ৩টি মাধ্যমিক বিদ্যালয়, ২টি দাখিল মাদ্রাসা ও ১৫টি প্রাথমিক বিদ্যালয় রয়েছে।
খানখানাবাদ ইউনিয়নে যোগাযোগের প্রধান সড়ক সাধনপুর-খানখানাবাদ সড়ক। প্রধান যোগাযোগ মাধ্যম সিএনজি চালিত অটোরিক্সা।
খানখানাবাদ ইউনিয়নের অর্থনীতি কৃষি নির্ভর। ধান, বিভিন্ন ধরনের শাকসবজি উৎপন্ন হয় এ অঞ্চলের প্রধান কৃষিজাত ফসল। সিংহভাগ মানুষ বঙ্গোপসাগর থেকে মাছ ধরার কাজে নিয়োজিত এবং প্রবাসী।
খানখানাবাদ ইউনিয়নের উত্তর-পশ্চিম পাশ দিয়ে সাঙ্গু নদী প্রবাহিত হয়ে বঙ্গোপসাগরে পতিত হয়েছে। এছাড়া পূর্ব সীমান্ত জলকদর খাল।
কাথরিয়া ইউনিয়ন
কাথরিয়া বাংলাদেশের চট্টগ্রাম জেলার বাঁশখালী উপজেলার অন্তর্গত একটি ইউনিয়ন।
কাথরিয়া ইউনিয়নের আয়তন ২৭১০ একর (১০.৯৭ বর্গ কিলোমিটার)।
২০১১ সালের পরিসংখ্যান অনুযায়ী কাথরিয়া ইউনিয়নের লোকসংখ্যা ২১,৩৭৯ জন। এর মধ্যে পুরুষ ১১,১০১ জন এবং মহিলা ১০,২৭৮ জন।
বাঁশখালী উপজেলার মধ্যাংশে কাথরিয়া ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৯ কিলোমিটার। এ ইউনিয়নের উত্তরে বাহারছড়া ইউনিয়ন, পূর্বে কালীপুর ইউনিয়ন ও বৈলছড়ি ইউনিয়ন, দক্ষিণে সরল ইউনিয়ন এবং পশ্চিমে বঙ্গোপসাগর অবস্থিত।
কাথরিয়া ইউনিয়ন বাঁশখালী উপজেলার আওতাধীন ৬নং (ক) ইউনিয়ন পরিষদ। এ ইউনিয়নের প্রশাসনিক কার্যক্রম বাঁশখালী থানার আওতাধীন। এটি জাতীয় সংসদের ২৯৩নং নির্বাচনী এলাকা চট্টগ্রাম-১৬ এর অংশ। এ ইউনিয়নের গ্রামগুলো হল:
কাথরিয়া ইউনিয়নের স্বাক্ষরতার হার ২৮.৮২%। এ ইউনিয়নে ১টি মাধ্যমিক বিদ্যালয়, ১টি দাখিল মাদ্রাসা ও ৮টি প্রাথমিক বিদ্যালয় রয়েছে।
কাথরিয়া ইউনিয়নে যোগাযোগের প্রধান সড়ক বৈলছড়ি-কাথরিয়া সড়ক। প্রধান যোগাযোগ মাধ্যম সিএনজি চালিত অটোরিক্সা।
কাথরিয়া ইউনিয়নের মধ্য দিয়ে বয়ে চলেছে জলকদর খাল।
পুঁইছড়ি ইউনিয়ন
পুঁইছড়ি বাংলাদেশের চট্টগ্রাম জেলার বাঁশখালী উপজেলার অন্তর্গত একটি ইউনিয়ন।
পুঁইছড়ি ইউনিয়নের আয়তন ১০,৮১২ একর (৪৩.৭৬ বর্গ কিলোমিটার)। এটি বাঁশখালী উপজেলার সবচেয়ে বড় ইউনিয়ন।
২০১১ সালের পরিসংখ্যান অনুযায়ী পুঁইছড়ি ইউনিয়নের লোকসংখ্যা ৩৯,২৬৯ জন। এর মধ্যে পুরুষ ১৯,৯১৪ জন এবং মহিলা ১৯,৩৫৫ জন।
বাঁশখালী উপজেলার দক্ষিণাংশে পুঁইছড়ি ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় সাড়ে ৯ কিলোমিটার। এ ইউনিয়নের পশ্চিমে ছনুয়া ইউনিয়ন ও শেখেরখীল ইউনিয়ন, উত্তরে চাম্বল ইউনিয়ন, পূর্বে লোহাগাড়া উপজেলার চুনতি ইউনিয়ন এবং দক্ষিণে কক্সবাজার জেলার চকরিয়া উপজেলার হারবাং ইউনিয়ন ও পেকুয়া উপজেলার টৈটং ইউনিয়ন অবস্থিত।
পুঁইছড়ি ইউনিয়ন বাঁশখালী উপজেলার আওতাধীন ১১নং ইউনিয়ন পরিষদ। এ ইউনিয়নের প্রশাসনিক কার্যক্রম বাঁশখালী থানার আওতাধীন। এটি জাতীয় সংসদের ২৯৩নং নির্বাচনী এলাকা চট্টগ্রাম-১৬ এর অংশ। এ ইউনিয়নের গ্রামগুলো হল:
পুঁইছড়ি ইউনিয়নের স্বাক্ষরতার হার ২৭.২৪%। এ ইউনিয়নে ১টি সরকারি কলেজ, ১টি ফাজিল মাদ্রাসা, ১টি মাধ্যমিক বিদ্যালয়, ১টি দাখিল মাদ্রাসা ও ১০টি প্রাথমিক বিদ্যালয় রয়েছে।পুঁইছড়ি ইউনিয়নে যোগাযোগের প্রধান সড়ক বাঁশখালী-পেকুয়া সড়ক। সব ধরণের যানবাহনে যোগাযোগ করা যায়।
পুঁইছড়ি ইউনিয়নের পশ্চিম সীমান্ত দিয়ে বয়ে চলেছে জলকদর খাল।
পুকুরিয়া ইউনিয়ন
পুকুরিয়া বাংলাদেশের চট্টগ্রাম জেলার বাঁশখালী উপজেলার অন্তর্গত একটি ইউনিয়ন।
পুকুরিয়া ইউনিয়নের আয়তন ৭৫৭৮ একর (৩০.৬৭ বর্গ কিলোমিটার)।
২০১১ সালের পরিসংখ্যান অনুযায়ী পুকুরিয়া ইউনিয়নের লোকসংখ্যা ৩৪,২১৯ জন। এর মধ্যে পুরুষ ১৮,২২২ জন এবং মহিলা ১৫,৯৯৭ জন।
বাঁশখালী উপজেলার সর্ব-উত্তরে পুকুরিয়া ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ২২ কিলোমিটার। এ ইউনিয়নের দক্ষিণে সাধনপুর ইউনিয়ন; পূর্বে সাতকানিয়া উপজেলার চরতী ইউনিয়ন; উত্তরে সাঙ্গু নদী ও আনোয়ারা উপজেলার হাইলধর ইউনিয়ন, বারখাইন ইউনিয়ন ও বরুমছড়া ইউনিয়ন এবং পশ্চিমে সাঙ্গু নদী ও আনোয়ারা উপজেলার বারখাইন ইউনিয়ন ও জুঁইদণ্ডী ইউনিয়ন অবস্থিত।
পুকুরিয়া ইউনিয়ন বাঁশখালী উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম বাঁশখালী থানার আওতাধীন। এটি জাতীয় সংসদের ২৯৩নং নির্বাচনী এলাকা চট্টগ্রাম-১৬ এর অংশ। এ ইউনিয়নের গ্রামগুলো হল:
পুকুরিয়া ইউনিয়নের স্বাক্ষরতার হার ৩৯.৪১%। এ ইউনিয়নে ১টি ফাজিল মাদ্রাসা, ১টি আলিম মাদ্রাসা, ৩টি মাধ্যমিক বিদ্যালয় ও ১২টি প্রাথমিক বিদ্যালয় রয়েছে।
পুকুরিয়া ইউনিয়নে যোগাযোগের প্রধান সড়ক চট্টগ্রাম-বাঁশখালী সড়ক। সকল প্রকার যানবাহনে যোগাযোগ করা যায়।
পুকুরিয়া ইউনিয়নের দক্ষিণাংশে রয়েছে চাঁদপুর বেলগাঁও চা বাগান, উত্তরে সাঙ্গু নদী অবস্থিত। যেগুলোর বাংলাদেশের অর্থনীতিতে গুরুত্বপূর্ণ অবদান রয়েছে।
পুকুরিয়া ইউনিয়নের উত্তর ও পশ্চিম পাশ দিয়ে বয়ে চলেছে সাঙ্গু নদী।
সাধনপুর ইউনিয়ন
সাধনপুর বাংলাদেশের চট্টগ্রাম জেলার বাঁশখালী উপজেলার অন্তর্গত একটি ইউনিয়ন।
সাধনপুর ইউনিয়নের আয়তন ৭০৯১ একর (২৮.৭০ বর্গ কিলোমিটার)।
২০১১ সালের পরিসংখ্যান অনুযায়ী সাধনপুর ইউনিয়নের লোকসংখ্যা ৩৮,৬৪০ জন। এর মধ্যে পুরুষ ২০,৩২০ জন এবং মহিলা ১৮,৩২০ জন।
বাঁশখালী উপজেলার উত্তরাংশে সাধনপুর ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১৪ কিলোমিটার। এ ইউনিয়নের উত্তরে পুকুরিয়া ইউনিয়ন ও সাঙ্গু নদী; পশ্চিমে খানখানাবাদ ইউনিয়ন; দক্ষিণে বাহারছড়া ইউনিয়ন, কালীপুর ইউনিয়ন ও সাতকানিয়া উপজেলার এওচিয়া ইউনিয়ন এবং পূর্বে সাতকানিয়া উপজেলার কাঞ্চনা ইউনিয়ন অবস্থিত।
সাধনপুর ইউনিয়ন বাঁশখালী উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম বাঁশখালী থানার আওতাধীন। এটি জাতীয় সংসদের ২৯৩নং নির্বাচনী এলাকা চট্টগ্রাম-১৬ এর অংশ। এ ইউনিয়নের গ্রামগুলো হল:
সাধনপুর ইউনিয়নের স্বাক্ষরতার হার ৩৭.৮৪%। এ ইউনিয়নে ৩টি মাধ্যমিক বিদ্যালয় ও ৯টি প্রাথমিক বিদ্যালয় রয়েছে।সাধনপুর ইউনিয়নে যোগাযোগের প্রধান সড়ক চট্টগ্রাম-বাঁশখালী সড়ক। সব ধরণের যানবাহনে যোগাযোগ করা যায়।
সাধনপুর ইউনিয়নের উত্তর-পশ্চিম পাশ দিয়ে বয়ে চলেছে সাঙ্গু নদী। এছাড়া পশ্চিম সীমান্ত দিয়ে বয়ে চলেছে জলকদর খাল।
সরল ইউনিয়ন
সরল বাংলাদেশের চট্টগ্রাম জেলার বাঁশখালী উপজেলার অন্তর্গত একটি ইউনিয়ন।
সরল ইউনিয়নের আয়তন ৭৪৯৯ একর (৩০.৩৫ বর্গ কিলোমিটার)।
২০১১ সালের পরিসংখ্যান অনুযায়ী সরল ইউনিয়নের লোকসংখ্যা ৩৬,১২৮ জন। এর মধ্যে পুরুষ ১৯,৩১১ জন এবং মহিলা ১৬,৮১৭ জন।
বাঁশখালী উপজেলার মধ্যাংশে সরল ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৭ কিলোমিটার। এ ইউনিয়নের উত্তরে কাথরিয়া ইউনিয়ন ও বৈলছড়ি ইউনিয়ন; পূর্বে সাতকানিয়া উপজেলার মাদার্শা ইউনিয়ন, সোনাকানিয়া ইউনিয়ন ও বাঁশখালী পৌরসভা; দক্ষিণে বাঁশখালী পৌরসভা, শীলকূপ ইউনিয়ন ও গণ্ডামারা ইউনিয়ন এবং পশ্চিমে বঙ্গোপসাগর অবস্থিত।
সরল ইউনিয়ন বাঁশখালী উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম বাঁশখালী থানার আওতাধীন। এটি জাতীয় সংসদের ২৯৩নং নির্বাচনী এলাকা চট্টগ্রাম-১৬ এর অংশ। এ ইউনিয়নের গ্রামগুলো হল:
সরল ইউনিয়নের স্বাক্ষরতার হার ১৯.৩২%। এ ইউনিয়নে ১টি মাধ্যমিক বিদ্যালয়, ১টি দাখিল মাদ্রাসা ও ১০টি প্রাথমিক বিদ্যালয় রয়েছে।
সরল ইউনিয়নে যোগাযোগের প্রধান সড়ক জলদী-সরল সড়ক। প্রধান যোগাযোগ মাধ্যম সিএনজি চালিত অটোরিক্সা।
সরল ইউনিয়নের মধ্য দিয়ে বয়ে চলেছে জলকদর খাল।
সরল ইউনিয়ন চট্টগ্রামের লোক-কাহিনী মনু মিয়া-মালকা বানুর নায়িকা-চরিত্র মালকা বানু চৌধুরীর জন্মস্থান। এ ইউনিয়নে মালকা বানুর দীঘি এবং মসজিদ এখনো বিদ্যমান আছে।